title: Juba II

text: Juba oli myös tuottelias kirjoittaja ja käsitteli historiaa, maantiedettä, kielioppia ja teatteria. Vain katkelmia hänen teoksistaan on säilynyt. Juba keräsi myös aiempien kirjoittajien tietoa kirjastoonsa pääkaupungissaan Caesareassa (nykyisin Cherchell Algeriassa). Hän järjesti myös tutkimusretkiä Kanariansaarilla ja Niilin alkulähteille.


title: Rantanurmikka

text: Rantanurmikka ("Poa palustris") on heinäkasvien (Poaceae) heimoon, nurmikoiden ("Poa") sukuun kuuluva kasvilaji. Rantanurmikka muistuttaa hieman lehtonurmikkaa ("Poa nemoralis"), mutta on yleensä sitä selvästi suurempikokoinen. Lisäksi lajit ovat erotettavissa toisistaan kielekkeiden ulkonäön perusteella.


title: Rantanurmikka

text: Rantanurmikka on melko korkeakasvuinen ja lyhytjuurakkoinen heinälaji, joka kasvaa löyhinä mättäinä. Rantanurmikan varret voivat kasvaa metrinkorkuisiksi asti ja niissä on viidestä seitsemään nivelväliä. Pinnaltaan varret ovat sileitä. Lehdet ovat noin viisi millimetriä leveitä ja melko rentoja. Kieleke on niin ikään viiden millimetrin mittainen. Rantanurmikan kukinto on suurikokoinen ja runsashaarainen röyhy, joka on usein supussa. Tähkylät ovat keltaisen–violetinkirjavia ja harvakukkaisia; kussakin tähyklässä on kahdesta viiteen kukkaa. Rantanurmikka kukkii heinä–elokuussa.


title: Rantanurmikka

text: Rantanurmikka kasvaa ravinteikkailla ja kosteilla kasvupaikoilla, kuten joenvarsilla tai lampien ja meren rannoilla, mutta voi esiintyä myös kuivemmilla paikoilla. Suomessa rantanurmikka on yleinen suuressa osassa maata. Eniten sitä tavataan Suomessa Tornio–Ilomantsi-linjan eteläpuolella, mutta myös monin paikoin pohjoisempanakin. Vähiten rantanurmikkaa tavataan Suomessa Kainuun itäosissa sekä Pohjois-Lapissa.


title: Matalaröllinurmikka

text: Matalaröllinurmikka ("Eragrostis minor") on heinäkasvien (Poaceae) heimoon, röllinurmikoiden ("Eragrostis") sukuun kuuluva kasvilaji. Matalaröllinurmikka on yksivuotinen ja usein matalakasvuinen kasvilaji, joka on sekoitettavissa lähinnä vain muihin röllinurmikkalajeihin.


title: Matalaröllinurmikka

text: Matalaröllinurmikka kasvaa löyhinä mättäinä, ja sen varret ovat kasvutavaltaan maanmyötäisiä tai kohenevia. Lehtitupet ovat pitkäkarvaisia, ja lehdet ovat melko kapeita sekä tasapintaisia. Kielekkeen paikalla on karvarivi. Matalaröllinurmikan kukinto on pitkulainen ja melko tiivis röyhy. Röyhyn tähkylät ovat pitkulaisia, vain 1–2 mm leveitä, tummia, vihneettömiä ja monikukkaisia. Kussakin tähkylässä on usein yli kymmenen kukkaa. Tähkylöiden kaleet ovat lyhyet sekä keskenään hieman erikokoiset, ja niissä on yhdestä kolmeen suonta. Ulkohelpeet ovat köliselkäisiä, vihneettömiä ja kolmisuonisia. Matalaröllinurmikka kukkii elo–syyskuussa.


title: Matalaröllinurmikka

text: Matalaröllinurmikka kasvaa avoimilla ja hiekkaisilla kasvupaikoilla ihmisvaikutteisessa ympäristössä. Suomessa matalaröllinurmikasta on tehty vain pari havaintoa Helsingin ja Turun seuduilta.


title: Strontiumperoksidi

text: Strontiumperoksidi (SrO) on strontium- ja peroksidi-ionien muodostama epäorgaaninen ioniyhdiste. Yhdistettä voidaan käyttää pyrotekniikassa ja antiseptisenä aineena.


title: Strontiumperoksidi

text: Huoneenlämpötilassa strontiumperoksidi on valkoista kiteistä ainetta. Yhdiste reagoi veden ja happojen kanssa muodostaen vetyperoksidia ja happea. Kidevedettömän yhdisteen lisäksi tunnetaan myös kidevedellinen oktahydraatti (SrO·8HO). Kidevesi poistuu rakenteesta kuumennettaessa. Strontiumperoksidi on muiden peroksidien tavoin vahva hapetin.


title: Strontiumperoksidi

text: Strontiumperoksidia voidaan valmistaa kuumentamalla strontiumoksidia happi-ilmakehässä. Muita tapoja ovat strontiumoksidin ja vetyperoksidin välinen reaktio ja vetyperoksidin lisääminen strontiumsuolojen vesiliuoksiin, jolloin strontiumperoksidi saostuu. Strontiumperoksidia voidaan käyttää punaisen värin lähteenä pyrotekniikassa ja merkkiammuksissa. Sitä voidaan myös käyttää antiseptisenä aineena.


title: Resident

text: Resident on yhdysvaltalainen Amy Holden Jonesin, Hayley Schoren ja Roshan Sethin luoma sairaaladraamasarja. Sarjan esittäminen alkoi Yhdysvalloissa Fox televisiokanavalla 21. tammikuuta 2018. Suomessa sarjan esittäminen alkoi 2. helmikuuta 2018 Nelonen Median Ruutu-sivustolla ja sarjan ensimmäinen jakso esitettiin myös televisiokanava Nelosella.


title: Albert Margai

text: Sir Albert Michael Margai (10. lokakuuta 1910 – 18. joulukuuta 1980) oli Sierra Leonen toinen pääministeri ja Sierra Leonen ensimmäisen pääministerin Milton Margain puoliveli. Hän on myös sierraleonelaisen poliitikon Charles Margain isä.


title: Maastohiihto talviolympialaisissa 1994

text: Maastohiihdossa oli vuoden 1994 talviolympialaisissa ohjelmassa kymmenen kilpailutapahtumaa, joista viisi miesten ja viisi naisten tapahtumaa. Edellisiin, 1992 Albertvillen talviolympialaisiin nähden tehdyt muutokset hiihtomatkoihin oli että sekä naisten 30 km että miesten 50 km matkat muutettiin perintesen tyylin hiihdoiksi, ja vastaavasti niasten 15 km ja miesten 30 muutettiin vapaan tyylin hiihdoiksi.


title: Maastohiihto talviolympialaisissa 1994

text: Menestynein maastohiihtomaa oli miesten hiihdossa Norja ja naisten hiihdossa Venäjä.


title: Hopeavero

text: Hopeavero oli Suomessa ja Ruotsissa vuonna 1571 säädetty vero. Ruotsin valtiopäivät 1571 päättivät kerätä veron maksaakseen niin sanotut "Älvsborgin lunnaat" Tanskalle. Veron suuruus oli maaseudulla yksi kymmenesosa metallivarallisuudesta ja karjasta sekä kaupungissa yksi kahdestoistaosa omaisuudesta. Suomen hopeaveroluettelot ovat säilyneet lähes kattavasti ja niden avulla voidaan tutkia aikakauden talous- ja sosiaalihistoriaa.


title: Hopeavero

text: Älfsborg oli Götajoen suulla Hallannissa sijainnut linna. Se oli Ruotsille tärkeä, sillä se oli maan ainoa Pohjanmeren puoleinen satama. Ruotsi menetti sen Tanskalle vuosina 1563 ja 1612. Vuoden 1563 menetys sai alkunsa, kun Ruotsin kuningas Eerik XIV yritti vallata Hallannissa sijatsevan Halmstadiin mutta epäonnistui. Rauha solmittiin Stettinissä vuonna 1570. Ruotsin piti ostaa Älfsborg takaisin 150 000 taalarin hinnalla.


title: Hopeavero

text: Hopeaveron maksaminen oli suomalaisille kova rasitus, koska se tuli muiden verojen ja sotarasituksen lisänä. Rahvas yritti vapautua veronmaksusta esimerkiksi merkityttämällä itsensä veronmaksukyvyttömäksi. Vaikka vuoden 1571 hopeaveron maksaminen oli kansalle raskasta, se jäi kuitenkin pienemmäksi taakaksi kuin myöhempi verorasitus. On laskettu, että vuonna 1590 kerättiin erilaisia apuveroja kaksinkertaisesti hopeaveroon verrattuna. Lisääntyneen verotuksen syynä oli valtakunnan sotapolitiikka.


title: Global Alliance in Management Education

text: CEMS-verkoston 30 jäsenyliopistoa ja yli 70 jäsenyritystä työskentelevät intensiivisesti yhdessä kouluttaakseen kansainvälisiä tulevaisuuden johtajia. Ainutlaatuinen CEMS Master’s in International Management (MIM) tarjoaa opiskelijoille mahdollisuuden hankkia tietoja ja taitoja, jotka ovat keskeisiä monikielisessä, monikulttuurisessa ja verkostoituneessa maailmassa.


title: Stargate Origins

text: Stargate Origins (lyhennettynä SGO) on vuonna 2018 esitettävä seikkailuhenkinen scifisarja, joka sijoittuu Roland Emmerichin ja Dean Devlinin luomaan "Tähtiportti" maailmaan.


title: Stargate Origins

text: Sarjan esittäminen alkaa "Stargate Command" -palvelun kautta 15. helmikuuta 2018.


title: Stargate Origins

text: Nuori Catherine Langford (Ellie Gall) joutuu keskelle suurta seikkailua tutkiessaan Tähtiportin mysteeriä.


title: Stargate Origins

text: San Diego Comic Conissa 20 heinäkuuta 2017 pidetyssä Tähtiportin 20-vuotisjuhlatilaisuudessa kerrottiin "Stargate Origins" -sarjan olevan suunnitteilla. 10 minuutin pituisia jaksoja tehdään 10 kappaletta ja niiden esittäminen alkaa 15. helmikuuta 2018.


title: Stargate Origins

text: Nuoren Catherine Langfordin rooliin valittiin australialainen Ellie Gall. Marraskuussa 2017 julkaistiin ensimmäiset valokuvat sarjan hahmoista, joista selvisi Connor Trinneerin esittävän professori Paul Langfordia.


title: O’Shaughnessy

text: O’Shaughnessy on sukunimi, joka on muun muassa seuraavilla henkilöillä:


title: Love Is Mine

text: Love Is Mine on bulgarialaisen pop-folk -laulaja Andrean single, joka julkaistiin 30. toukokuuta 2016.


title: Taisto Aho

text: Taisto Aho (4. huhtikuuta 1926 Mynämäki – 19. heinäkuuta 2004 Turku) oli suomalainen näyttelijä.


title: Taisto Aho

text: Taisto Aho aloitti näyttelijän uransa Uudestakaupungista vuonna 1947. Parisen vuotta myöhemmin hän siirtyi Turun lavoille. Turussa Aho näytteli sekä harrastelija- että ammattilaisteattereissa, mukaan luettuna Turun kaupunginteatteri.


title: Taisto Aho

text: Puhenäyttämöiden ohella Aho näytteli useissa elokuvissa ja televisiotuotannoissa. Hänen elokuva- ja televisiotyönsä olivat lähinnä avustajatason tehtäviä ja sivurooleja. "Kiljusen herrasväen uusissa seikkailuissa" hän näytteli Turun kesälukion johtajaopettajaa. Hänellä oli niin ikään sivurooli palkituissa teoksissa "Painija" ja "Pala valkoista marmoria".


title: Taisto Aho

text: Uransa myöhäisvaiheessa Aho näytteli lakeija Jonasta Yle TV2:n epookkidraamassa "Hovimäki".


title: Taisto Aho

text: Näyttelijäntyönsä lisäksi Aho kirjoitti erinäisiä teatterimuistelmia ja fiktion "Helvetti saneerattu".


title: Colman’s

text: Colman’s on englantilainen sinappituotteiden valmistaja, joka on monikansallisen Unileverin omistama elintarvikemerkki. Colman’s on valmistettu vuodesta 1858 lähtien eteläisen Englannin itäosassa, Norfolkin Norwichissa.


title: Colman’s

text: Unilever ilmoitti tammikuussa 2018 sulkevansa Colman’sin Itä-Englannissa toimivan tehtaan vuoden 2019 aikana ja siirtävänsä tuotannon muihin Unileverin omistamiin tehtaisiin.


title: Vihnelatvat

text: Vihnelatvat ("Heteropogon") on heinäkasvien (Poaceae) heimoon kuuluva pienehkö kasvisuku. Sukuun luetaan nykyisin kuuluvaksi vain kuusi lajia.


title: Gualtiero Galmanini

text: Gualtiero Galmanini (28. marraskuuta 1909 Monza, Italia – 29. kesäkuuta 1979 Venezia) on arkkitehti ja teollinen muotoilija, joka osallistui sodanjälkeisen muotoilun elvyttämiseen. Hän oli yksi 1900-luvun merkittävimmistä italialaisista alallaan.


title: Wannanosaurus

text: Wannanosaurus (nimen merkitys: "Wannanin lisko") oli paksupäädinosauruksiin kuulunut linnunlantioisten dinosaurusten suku. Se eli nykyisen Kiinan alueella. "Wannanosauruksella" oli myöhemmin eläneisiin paksupäädinosauruksiin verrattuna litteä kallo ja suuret kallossa sijaitsevat aukot, minkä vuoksi sitä pidetään alkukantaisena paksupäädinosauruksena. "Wannanosaurus" eli noin 70–66 miljoonaa vuotta sitten myöhäisellä liitukaudella.


title: Wannanosaurus

text: "Wannanosauruksen" fossiileita on löydetty Kiinassa sijaitsevasta Xiaoyanin muodostumasta. Fossiililöytöihin kuuluu kallo, osittainen alaleuka, selkänikamia, jalan luita ja olkaluu. Kallo on kuulunut mahdollisesti aikuiselle yksilölle. "Wannanosauruksen" pituus oli arviolta 60 senttimetriä. Kyseinen dinosaurus oli kasvinsyöjä.


title: Muumien malliin

text: Muumien malliin () on Mannerheimin Lastensuojeluliiton vuosina 2005–2006 tuottama tietoiskusarja. Sarja toteutettiin yhteistyössä Muumimaailma Oy:n ja Yleisradion kanssa. Sarjaan sisältyy 12 lyhyttä jaksoa, joiden kuvamateriaali on peräisin animaatiosarjasta "Muumilaakson tarinoita". Jaksojen tarkoituksena on muun muassa opettaa lapsille hyviä käytöstapoja ja sosiaalisia taitoja. Sarjaa esitettiin muun muassa vuonna 2007 Yleisradion lastenohjelmien yhteydessä.


title: Muumien malliin

text: Sarjassa on mukana useita tuttuja ääninäyttelijöitä "Muumilaakson tarinoita" -sarjan alkuperäisestä, Yleisradion toteuttamasta jälkiäänityksestä. Kaikki tämän sarjan repliikit ovat kuitenkin uudelleen äänitettyjä, eivät peräisin "Muumilaakson tarinoista". Sarjasta tuotettiin myös ruotsinkielinen versio, jossa oli myös alkuperäisiä ääninäyttelijöitä sarjasta.


title: Muumien malliin

text:
1. Kaikki otetaan mukaan
2. Hyväksymme erilaisuutta
3. Suojelemme ympäristöä
4. Nukumme riittävästi
5. Emme käytä väkivaltaa
6. Emme kiusaa
7. Autamme muita
8. Kuuntelemme muita
9. Puolustamme pienempiä ja heikompia
10. Olemme tasa-arvoisia
11. Pyydämme anteeksi
12. Kiitämme


title: Joji Miller

text: George Miller (s. 18. syyskuuta 1992 Osaka, Japani) on japanilais-australialainen muusikko, laulaja, lauluntekijä, kirjailija ja entinen YouTubettaja joka tunnetaan paremmin nimillä Joji tai Filthy Frank. Joji aloitti YouTube-videoiden tekemisen kanavalla DizastaMusic, mutta hän vaihtoi kanavansa nykyiseen TVFilthyFrank -kanavaan, jolla on tällä hetkellä 6,1 miljoonaa tilaajaa. Hänellä oli myös toinen aktiivinen kanava "TooDamnFilthy", jonne hän julkaisi videopätkiä pääkanavalta ja muita sekalaisia videoita.


title: Joji Miller

text: George ei kerro paljon julkisesti omasta elämästään, mutta poistetussa videossa "Filthy Frank Exposes Himself??" hän mainitsi olevansa opiskelija Brooklynissä ja kärsivän sairauskohtauksista.


title: Joji Miller

text: George julkaisi YouTube-kanavillaan mustaa huumoria sisältäviä musiikkivideoita ja sketsipätkiä, joissa esiintyy erilaisia hahmoja, kuten Pink Guy tai Salamander Man. Hän julkaisi Pink Guy -nimellä mixtapen, "Pink Guy" vuonna 2013 ja kaksi albumia: "Pink Season", "".


title: Joji Miller

text: Vuonna 2013 George loi DizastaMusic-kanavallaan videon "Do the Harlem Shake (Original)", josta syntyi Harlem Shake -trendi.


title: Joji Miller

text: Hän aloitti vuonna 2014 sivuprojektin, jossa hän julkaisi totisempia kappaleita nimellä Joji. Hän piti sivuprojektin salassa vuoteen 2016, jolloin hän paljasti tiedotteen Soundcloud-käyttäjästään ja "Chloe Burbank: Volume 1" -albumista. Vuonna 2017 Joji liittyi aasialaiseen 88rising -levy-yhtiöön, jonka kautta hän julkaisi kappaleita. Joji julkaisi "In Tongues" ep:n 3. marraskuuta 2017, joka on tyyliltään paljon melankolisempi kuin Pink Guy -nimellä julkaistut kappaleet.


title: Joji Miller

text: Hän lopetti YouTube-kanavansa vuonna 2017 ja julkaisi tiedotteen 29. joulukuuta 2017, koska hän halusi keskittyä pelkästään musiikkiuraansa.


title: Joji Miller

text: Albumit


title: Joji Miller

text: Mixtapet


title: Joji Miller

text: EP:t


title: Joji Miller

text: Singlet


title: Eeva-Helena Jokitaipale

text: Eeva-Helena Jokitaipale (s. 12. toukokuuta 1951 Helsinki) on suomalainen journalisti, joka työskenteli aikakauslehtien toimittajana, päätoimittajana ja julkaisujohtajana.


title: Eeva-Helena Jokitaipale

text: Eeva-Helena Jokitaipale syntyi Lars Jokitaipaleen ja Helena Linnalan perheeseen. Hänen puolisonsa vuodesta 2001 on toimittaja Hannu Laukkarinen. Jokitaipale tuli ylioppilaaksi 1970 ja opiskeli lehdistö- ja tiedotusoppia Tampereen yliopistossa. Hän oli "Anna-lehden" toimittaja 1978–1986, "Seuran" toimituspäällikkö 1986–1991 ja "7 päivää -lehden" toimituspäällikkö 1991–1994. Lehden vastaavaksi päätoimittajaksi hänet nimitettiin 1994. Aller Julkaisut -yhtiön julkaisujohtajaksi Jokitaipale tuli 1994. Tästä tehtävästä hän jäi eläkkeelle vuonna 2016. Jokitaipale sai Aikakauslehtien päätoimittajat -yhdistyksen Julius-palkinnon vuonna 2002.


title: Jelly Belly

text: Jelly Belly on perustettu Yhdysvalloissa vuonna 1898. Se on makeisvalmistaja, joka on tunnettu parhaimmin Jelly Belly -hyytelökarkeista. Jelly Bellyllä on myös erilaisia erikoistuotteita, kuten Bertie Bottin "Joka maun rakeet" ja Bean Boozled -"karkkiruletti".


title: Jelly Belly

text: Yrityksen virallinen kotisivu


title: Kasuuni

text: Kasuuni () on eräänlainen keinotekoinen saari.


title: Kasuuni

text: Ne rakennettiin satamissa laivateräksestä ja hinattiin halutulle paikalle johon ne upotettiin; paikallaan pysyminen varmistettiin täyttämällä kasuunin ontto sisus jollain sopivalla aineella, alun perin betonilla, myöhemmin hiekalla ja viimeksi rautamalmin rikastusjätteellä; tätä teollisuusjätettä käytettiin esimerkiksi Kemi I -majakan kasuunin täyttämiseen.


title: Kasuuni

text: Kasuuneja rakennetaan etupäässä majakoiden sijoittamista varten. Ensimmäimen lajissaan oli saksalainen Weser-joen suistossa yhä oleva Roter Sand, joka valmistui vuonna 1885. Se oli miehitetty aina vuoteen 1964, jolloin se muutettiin öljypoltolta automaattiseksi kaasumajakaksi; nykyisin siinä on aurinkopaneelein toimiva vilkku veneilijöille. Majakkana sen korvasi ulommas sijoitettu ja vuonna 1972 automatisoitu Alte Weser.


title: Kasuuni

text: Kasuuneja alettiin rakentaa, kun kehittynyt majakkatekniikka mahdollisti majakoiden täyden automatisoinnin, koska majakkalaivojen pitäminen tuli aikaa myöten kovin kalliiksi.


title: Kasuuni

text: Suomen ensimmäinen kasuunimajakka on Kihdillä sijaitseva Gustaf Dalénin majakka, joka valmistui vuonna 1947.


title: Kasuuni

text: Myöhemmin kehitettiin uusia menetelmiä kuten pohjaan upotettavat tukirakenteet joiden päälle majakat nykyisin rakennetaan ja vanha kasuunijärjestelmä alkoi vähin erin väistyä; eräs viimeisiä perinteistä kasuuneista on vuonna -75 valmistunut Kemi I.


title: Marita Joutjärvi

text: Anne Marita Joutjärvi (s. 6. helmikuuta 1958 Koski Hl.) on suomalainen ruokatoimittaja ja tietokirjailija.


title: Marita Joutjärvi

text: Marita Joutjärvi syntyi maanviljelijä Armas Joutjärven ja emäntä Hilppa Pekolan perheeseen. Hänen puolisonsa vuodesta 1997 oli maanviljelijä Seppo Markkula (k. 1993). Joutjärven puoliso on Vittorio Giannini. Joutjärvi tuli ylioppilaaksi 1977 ja valmistui kotitalousopettajaksi 1984 Helsingin yliopistosta. Hän oli useiden lehtien freelancer-toimittaja 1984–1987, "Kodin Kuvalehden" vastaava ruokatoimittaja 1987–2001 ja "Hyvä Ateria" -lehden päätoimittaja 2001–2003. "Maku"-lehden vastaavaksi päätoimittajaksi hänet nimitettiin 2003. Joutjärvi hoiti tätä tehtävää vuoteen 2014 asti. Vuonna 2015 Joutjärvestä tuli yhdessä Helena Saine-Laitisen kanssa Lidlin suomalaisen "Liedellä"-ruokalehden konseptista ja sisällöstä vastaava asiantuntija.


title: Marita Joutjärvi

text: Joutjärvi on julkaissut ruokaan, ruuan valmistukseen ja ruoka-aineisiin liittyviä tietokirjoja:


title: Forevermore / Face in the Mirror

text: Forevermore / Face in the Mirror on Thunderstonen ensimmäinen single yhtyeen neljänneltä studioalbumilta "Evolution 4.0". Se julkaistiin 14. helmikuuta 2007 levymerkillä Nuclear Blast.


title: Forevermore / Face in the Mirror

text: Single debytoi Suomen virallisen listan viidennellä sijalla, ja ylsi neljännellä listaviikollaan sijalle neljä.


title: 10.000 Ways

text: 10.000 Ways on Thunderstonen kappale ja toinen single yhtyeen neljänneltä studioalbumilta "Evolution 4.0". Se julkaistiin 26. tammikuuta 2007 levymerkillä Nuclear Blast.


title: 10.000 Ways

text: Single debytoi Suomen virallisen listan neljännellä sijalla, ja pysyi listalla yhteensä seitsemän viikkoa.


title: I, Almighty

text: I, Almighty on Thunderstonen kappale ja single yhtyeen viidenneltä studioalbumilta "Dirt Metal". Se julkaistiin 27. heinäkuuta 2009 levymerkillä Sony Music Entertainment.


title: Verihirssit

text: Verihirssit ("Digitaria") on heinäkasvien ("Poaceae") heimoon kuuluva kasvisuku. Sukuun kuuluu 260 lajia.


title: Verihirssit

text: Verihirssien sukuun kuuluvaa foniota ("Digitaria exilis") viljellään viljana Afrikassa.


title: Verihirssit

text: Suvun lajeista Suomessa on tavattu ripsiverihirssiä eli riisiverihirssiä ("Digitaria ciliaris"), nauhaverihirssiä ("Digitaria ischaemum") ja rikkaverihirssiä ("Digitaria sanguinalis"). Näistä kahta ensimmäistä on tavattu vain muutaman kerran, mutta rikkaverihirssiä hieman enemmän.


title: The Path (kappale)

text: The Path on Thunderstonen kappale ja single yhtyeen kuudennelta studioalbumilta "Apocalypse Again". Se julkaistiin 10. helmikuuta 2016 levymerkillä Sakara Records.


title: The Path (kappale)

text: Kappale nousi Suomen virallisen radiosoittolistan sijalle 56, ja pysyi listalla yhteensä neljä viikkoa.


title: Tool of the Devil

text: Tool of the Devil on Thunderstonen kappale ja single yhtyeen kolmannelta studioalbumilta "Tools of Destruction". Se julkaistiin 23. maaliskuuta 2005 levymerkillä Nuclear Blast.


title: Tool of the Devil

text: Single nousi Suomen virallisen listan kolmannelle sijalle, ja pysyi listalla niin ikään kolme viikkoa.


title: Lapinlauhat

text: Lapinlauhat eli nuokkulauhat ("Vahlodea") on heinäkasvien (Poaceae) heimoon kuuluva kasvisuku, joka määritellään toisinaan omaksi suvukseen ja toisinaan osaksi lauhojen ("Deschampsia") sukua. Lapinlauhojen sukuun on kuvattu aikojen kuluessa viisi eri lajia, joiden kaikkien on sittemmin todettu edustavan yhtä ja samaa lajia: lapinlauha ("Vahlodea atropurpurea", syn. "Deschampsia atropurpurea").


title: Lapinlauhat

text: Lapinlauhat ovat monivuotisia ja matalakasvuisia heiniä, joiden varret kasvavat yksittäin tai löyhinä mättäinä. Lehtitupet ovat hieman karvaisia, ja lehdet ovat kapeita sekä tasapintaisia. Kieleke on noin 2 mm pitkä ja tylppäkärkinen. Lapinlauhojen kukinto on harvahko röyhy, jonka tähkylät ovat noin 5 mm pitkiä ja kaksikukkaisia. Tähkylöiden kaleet ovat punaisen–keltaisen kirjavia, teräväkärkisiä, tähkylää pidempiä ja kärjistään köliselkäisiä. Ulkohelpeet ovat lyhyitä, ripsellisiä sekä tylppäkärkisiä ja niissä on lyhyt vihne, joka ei tosin näy ulospäin.


title: Lapinlauhat

text: Lapinlauhojen ("Vahlodea") suvun tieteellinen nimi viittaa 1800-luvun alkupuolella eläneeseen tanskalaiseen Jens Vahliin.


title: Kalsiumsulfidi

text: Kalsiumsulfidi (CaS) on kalsium- ja sulfidi-ionien muodostama epäorgaaninen ioniyhdiste. Yhdistettä voidaan käyttää loisteaineiden ja voiteluaineiden valmistukseen sekä tekstiiliteollisuudessa.


title: Kalsiumsulfidi

text: Puhtaana kalsiumsulfidi on valkoista, mutta epäpuhtauksien vuoksi se on usein harmahtavaa tai kellertävää. Alkeiskopiltaan yhdiste on kuutiollinen ja rakenne muistuttaa natriumkloridin kiderakennetta. Yhdiste liukenee vähäisessä määrin veteen ja reagoi veden kanssa muodostaen vetysulfidia. Myös hapot reagoivat kalsiumsulfidin kanssa muodostaen vetysulfidia. Kuumennettaessa kalsiumsulfidia kuumassa ilmassa se hapettuu kalsiumsulfaatiksi.


title: Kalsiumsulfidi

text: Kalsiumsulfidia muodostuu kuumennettaessa kalsiumin ja rikin seosta, mutta yleensä sitä valmistetaan pelkistämällä kalsiumsulfaattia hiilellä. Aikaisemmin kalsiumsulfidia saatiin myös sivutuotteena valmistettaessa natriumkarbonaattia niin kutsutulla Le Blanc-prosessilla.


title: Kalsiumsulfidi

text: Kalsiumsulfidia voidaan käyttää tekstiiliteollisuudessa poistettaessa karvanpoistoaineena nahkojenkäsittelyssä. Doupattaessa kalsiumsulfidia harvinaisilla maametalleilla saadaan loisteaineita, joita voidaan käyttää muun muassa LED:ien valmistukseen. Ainetta lisätään myös voiteluaineisiin.


title: Mauno Sartoviita

text:
Mauno Viitanen, taiteilijanimi Mauno Sartoviita (9. helmikuuta 1928 Pohjois-Pirkkala – 28. kesäkuuta 1988 Keuruu) oli suomalainen Haapamäellä asunut surrealistisia tauluja maalannut itseoppinut taidemaalari ja kirjailija. Hän oli mukana perustamassa vuonna 1966 Keuruun taiteilijaseuraa. Nimellä "Mauno Viitanen":
Nimimerkillä "W. C. Wegetarus":


title: Elina Koivumäki

text: Elina Koivumäki (s. 1977) on suomalainen juristi, tietokirjailija, ammattipuhuja ja yrittäjä. Hän on erikoistunut markkinointiin, tekijänoikeuksiin ja tietosuojaan liittyvään lainsäädäntöön.


title: Elina Koivumäki

text: Koivumäki teki gradunsa Heinonen & Co -asianajotoimistossa. Hän ehti työskennellä siellä kolme vuotta, kun häntä pyydettiin sen osakkaaksi hänen ollessaan 26-vuotias. Yritysjärjestelyjen myötä työpaikka vaihtoi nimeään: vuosina 2008-2013 se oli Juridia, sitten Juridia Bützow ja vuodesta 2014 lähtien Eversheds. .


title: Elina Koivumäki

text: Koivumäki ehti toimia yrityksessä 17 vuotta, ennen kuin irtisanoutui syksyllä 2016 osakkuudestaan toisen äitiysvapaansa jälkeen ja alkoi toimia Lexperience-yrityksensä kautta. Juridiikan lisäksi häntä työllistävät myös tapahtumien järjestäminen ja juontaminen.


title: Elina Koivumäki

text: Koivumäki on osakkaana Tapahtumahotelli Huoneessa ja Kyrö Distillery Companyssa.


title: Elina Koivumäki

text: Elina Koivumäki on Kauppakamarin vuosittain julkaiseman Markkinointijuridiikka-kirjan pääkirjoittaja. Petteri Häkkäsen kanssa kirjoitetusta kirjasta ilmestyy uusi versio joka vuoden tammikuussa. Kirjan ensimmäinen versio ilmestyi vuonna 2010, jolloin siinä oli 226 sivua. Uutuuskirja palkittiin Markkinointiviestinnän Toimistojen Liiton järjestämässä kirjoituskilpailussa hopeasulalla.


title: Elina Koivumäki

text:
Kirjaa päivitetään vuosittain ja esimerkiksi vuonna 2017 siihen lisättiin henkilöbrändäystä käsittelevä osio ja kirjan sivumäärä oli 461. Kirjassa käsitellään muun muassa tekijänoikeuksien ja tavaramerkkien huomioimista markkinointiviestinnässä.
Koivumäki toimii vapaaehtoisena mentorina Lakimiesliiton mentorointiohjelmassa ja harrastaa muun muassa laulamista.


title: Elina Koivumäki

text: Koivumäen lempilause on ”It’s all about people”, jolle hän on hankkinut Patentti- ja rekisterihallituksesta tavaramerkin.


title: Kalotypia

text: Kalotypia eli talbotypia on varhainen valokuvausmenetelmä, jonka William Henry Fox Talbot julkisti vuonna 1841 ja joka perustui hopeajodidilla päällystettyyn paperiin. Se oli ensimmäinen yleisesti käytetty tullut valokuvausmenetelmä, jossa kuvattavasta kohteesta saatiin ensin negatiivikuva, josta sitten voitiin valmistaa kuinka monta positiivista kuvaa tahansa.


title: Kalotypia

text: Termi "kalotypia" () johtuu kreikankielisistä sanoista ' (kalos), "kaunis", and ' (typos), "tyyppi".


title: Kalotypia

text: Talbot teki ensimmäiset onnistuneet kameravalokuvansa vuonna 1835 käyttämällä paperia, joka oli tehty valoherkäksi hopeakloridilla, joka tummenee sitä enemmän, mitä enemmän valoa siihen on osunut. Tämä varhainen "fotogeeninen piirustusprosessi" edellytti, että paperia oli pidettävä kamerassa linssi avattuna niin kauan, kunnes kuva oli täysin näkyvissä. Vasta tunnin tai pidemmänkin valotusajan kuluttua saatiin kelvollinen negatiivi.


title: Kalotypia

text: Vuoden 1840 lopulla Talbot keksi toisenlaisen valokuvausmenetelmän, jossa kamerassa muodostui vain hyvin himmeä tai täysin näkymätön "latentti kuva", joka sitten oli "kehitettävä" samaan tapaan kuin jo edellisenä vuonna käyttöön tulleet dagerrotypiakuvat. Kirkkaassa päivänvalossa latentti kuva syntyi nyt jo kahdessa minuutissa. Sen jälkeen paperi, joka ei enää saanut altistua valolle, poistettiin kamerasta ja kehitettiin kemikaalien avulla täysin näkyväksi kuvaksi. Tämän menetelmän Talbot esitteli julkisesti vuonna 1841 nimellä "kalotypia" () tai "talbotypia" ().


title: Kalotypia

text: Valoherkkänä aineena kalotyyppipapereissa käytettiin hopeajodidia, jota saatiin antamalla nopeanitraatin reagoida kaliumjodidin kanssa. Ensin "jodisoitu paperi" tehtiin sivelemällä korkealuokkaisen kirjoituspaperin liuskaa hopeanitraattiliuoksella, antamalla sen kuivua, kastamalla se kaliumjodidiliuokseen ja antamalla sen jälleen kuivua. Tässä vaiheessa vallitsi kemiallinen tasapaino, niin että paperi ei käytännössä ollut valoherkkä, ja sitä voitiin säilyttää pitkiä aikoja. Kun se aiottiin ottaa käyttöön, sen alkujaan hopeanitraatilla siveltyä puolta siveltiin "hopeagallonitraatiksi" sanotulla liuoksella, joka sisälsi hopeanitraattia, etikkahappoa ja gallushappoa, minkä jälkeen paperi kuivattiin imupaperilla ja asetettiin kameraan. Kuva kehitettiin sivelemällä paperia jälleen hopeagallonitraattiliuoksella samaan aikaan, kun sitä hieman lämmitettiin. Kun kehitys oli valmis, kalotyyppi huuhdottiin ja kuivattiin imupaperilla, ja kuva tehtiin pysyväksi kastamalla se kaliumbromidiliuokseen, jossa jäljellä ollut hopeajodidi muuttui hopeabromidiksi, jolloin se saattoi yhä hieman menettää väriä altistuessaan valolle, tai se voitiin "kiinnittää" kuumassa natriumtiosulfaattiliuoksessa, josta tuolloin käytettiin nimitystö "hypo" (lyhennys sanasta "soodahyposulfiitti"). Siinä hopeajodidi liukeni, ja se saatiin paperilta kokonaan pois, jolloin siihen jäivät vain kehitetyn kuvan hopeahiukkaset ja kalotyypistä tuli täysin valonkestävä.


title: Kalotypia

text: Kalotypiaprosessin tuottena saatiin läpikultava alkuperäinen negatiivi, josta voitiin valmistaa mielivaltaisen monta positiivista kopiota. Tämä oli suuri etu verrattuna dagerrotypiaan, jossa saatiin suoraan läpinäkymätön positiivinen kuva, joka voitiin kopioida vain valokuvaamalla se kameralla.


title: Kalotypia

text: Vaikka positiivisetkin kuvat oli mahdollista tehdä kalotypiapaperille, tähän tarkoitukseen käytettiin yleensä Talbotin jo aikaisemmin käyttämää hopeakloridipaperia, jota tavallisesti sanottiin "suolapaperiksi". Se oli yksinkertaisempaa ja halvempaa, ja Talbot itse piti suolapaperille muodostettuja kuvia kauniimpina. Tämä edellytti tosin pidempää valotusaikaa, mikä kuitenkin oli vähäinen haitta, kun kopionti suoritettiin auringon valon avulla. Kalotypianegatiivit kyllästettiin usein vahalla niiden läpinäkyvyyden parantamiseksi ja jotta paperin rosoisuus kopioissa saatiin vähemmän silmiinpistäväksi.


title: Kalotypia

text: Kalotypia ei ollut ensimmäinen valokuvausmenetelmä, joka perustui latenttien kuvien kehittämiseen kemikaalien avulla. Niin oli tehnyt jo Nicéphore Niépce yksityisissä kokeissaan 1820-luvulla, ja myös Louis Daguerren vuonna 1839 keksimä dagerrotypia edellytti kuvien kehittämistä. Kalotypia oli kuitenkin ensimmäinen menetelmä, jossa kuvasta saatiin ensin negatiivi, joka kehitettiin, minkä jäkeen myös sen avulla valmistetut positiiviset kopiot oli kehitettävä, kuten myöhemminkin lähes kaikissa valokuvausmenetelmissä ennen kuin digitaalikamerat 1990-luvulla tulivat käyttöön.


title: Kalotypia

text:
Vaikka kalotyyppejä oli helpompi tehdä ja monistaa, ne eivät syrjäyttäneet dagerrotypiaa. Osoittain tämä johtui patenttisuojasta, jonka Talbot oli hankkinut keksinnölleen Englannissa ja muualla. Toisin kuin Talbot, Daguerre ei patentoinut keksintöään, sillä Ranskan valtio myönsi hänelle eläkkeen ehdolla, että menetelmä oli saatava vapaaseen käyttöön.Skotlannissa, jossa Englannin patenttilaki ei siihen aikaan ollut voimassa, Edinburg Calotype Clubin jäsenet ja muut varhaiset valokuvaajat kuitenkin ottivat menestyksellisesti käyttöön paperinegatiiviin perustuvan valokuvaustekniikan. Englantiin perustettiin asian harrastajien yhdistys, "Calotype Society", johon vuoteen 1847 mennessä oli liittynyt joukko keksijöitä ja tiedemiehiä kuten kemisti Robert Hunt sekä kollodiumiprosessin myöhemmin keksinyt Scott Archer sekä joukko muita yläluokan miehiä ja naisia. Uudet keksinnöt johtivat oikeusriitoihinkin, sillä Talbot väitti patenttisuojansa koskevan kaikkia negatiiviin perustuvia valokuvausmenetelmiä. Oikeus kuitenkin totesi, että vaikka Talbot olikin keksinyt uuden valokuvausmenetelmän, hän oli itsekin siinä määrin käyttänyt hyväkseen muiden aikaisempia keksintöjä, ettei patentin ehtoja oli lievennettävä. Vuonna 1854 keksintö lopulta vapautettiin oikeuden päätöksellä yleiseen käyttöön, ei kuitenkaan vielä kaupalliseen muotokuvaukseen.
Vasta vuonna 1853, kahdentoista vuoden kuluttua keksinnön julkistamisesta, Talbotin patenttisuojaa lievennettiin.


title: Kalotypia

text: Lisäksi kalotyyppikuvat olivat vähemmän yksityiskohtaisia kuin dagerrotypiakuvat. Paperin käyttö negatiivina sai aikaan, että paperin kuidut jäivät näkyviin lopulliseen kuvaan, minkä vuoksi kuva oli karkeampi ja sumeampi kuin dagerrotypiakuvat, jotka yleensä olivat yksityiskohtaisia ja kirkkaita. Kalotyypit ja niistä valmistetut suolapaperikopiot tulivat kuitenkin suosituiksi sekä Britanniassa että manner-Euroopassa Ranskaan lukuun ottamatta, varsinkin harrastelijoiden keskuudessa, jotka arvostivat kalotyyppien estetiikkaa ja halusivat tällä tavoin myös erottua kaupallisista valokuvaajista.


title: Kalotypia

text: Tunnetuimpia kalotypiakuvien tekijöitä olivat skotlantilainen taiteilija ja graafikko David Octavius Hill ja hänen yhteistyökumppaninsa John Adamson. Vuosina 18431847 he ottivat yli 2500 kalotypiakuvaa. He käyttivät tietoisesti kalotypiaa dagerrotypian sijasta, sillä Hillin mukaan kalotyypit vaikuttivat juuri paperin karkeuden vuoksi "inhimillisiltä, ihmisen epätäydelliseltä työltä" sen sijaan että dagerrotypiakuvat olivat hänen mielestään kuin "Luojan työtä pienoiskoossa."


title: Kalotypia

text: Frederick Scott Archer kehitti 1840-luvulla lasipohjaisen märkälevymenetelmän, jossa paperin sijasta negatiivien valmistukseen käytettiin lasia. Se syrjäytti 1850-luvun loppuun mennessä täysin sekä dagerrotypian että kalotypian. Kalotyyppinegatiiveja oli usein arvosteltu siitä, että kuvat eivät olleet tarpeeksi yksityiskohtaisia, mutta Archerin keksintö teki mahdolliseksi painaa paperille kuvia, jotka olivat yhtä tarkkoja kuin dagerrotypiakuvat.


title: Gula

text: Gula (sumeriksi "suuri") on muinainen mesopotamialainen parannuksen jumalatar ja Ninurtan vaimo. Babylonian vanhalla kaudella Gula rinnastettin Nin’insinaan, ja kummankin tunnuseläin oli koira.


title: Puneeth Rajkumar

text: Lohith Rajkumar (s. 17. maaliskuuta 1975 Madras, Tamil Nadu, Intia) tunnetaan pelkästään nimellä Puneeth Rajkumar, on intialainen näyttelijä, playback-laulaja, TV-juontaja ja tuottaja, joka työskentelee kannadankielisessä elokuvateollisuudessa. Hän on elokuvantekijä Rajkumarin poika.


title: Santa Clarita Diet

text: Santa Clarita Diet on yhdysvaltalainen kauhukomediasarja, jonka on luonut Victor Fresco Netflixiä varten. Sen pääosissa ovat Timothy Olyphant ja Drew Barrymore.


title: Santa Clarita Diet

text: Ensimmäinen kausi julkaistiin Netflix-palvelussa helmikuussa 2017 ja toinen kausi maaliskuussa 2018. Netflix on vahvistanut tilanneensa kolmannen tuotantokauden.


title: Santa Clarita Diet

text: Joel ja Sheila Hammond ovat Santa Claritassa Kaliforniassa asuva pariskunta. Sheila kuitenkin muuttuu zombiksi ja alkaa himoita ihmislihaa. Joel ja perhe yrittävät auttaa Sheilaa ja samalla kestää naapureitaan ja Sheilan outoa salaisuutta.


title: Santa Clarita Diet

text: Sarjan luoja Victor Fresco kertoi tarinan syntyneen halusta tehdä "mielenkiintoinen perhesarja". Sarjan rakenne on saanut paljon vaikutteita Frescon kokemuksista asuessaan The Valleyn alueella.


title: Santa Clarita Diet

text: Netflix julkaisi ensimmäinen kauden 3. helmikuuta 2017. Maaliskuussa 2017 Netflix vahvisti tilanneensa toisen tuotantokauden ja se julkaistiin 23. maaliskuuta 2018.


title: Santa Clarita Diet

text: Toukokuussa 2018 Netflix vahvisti tilanneensa kolmannen tuotantokauden.


title: Santa Clarita Diet

text: Kaksi ensimmäistä kautta on saanut enimmäkseen myönteisiä arvosteluja. Arvostelusivusto Rotten Tomatoes antoi ensimmäiselle kaudelle arvosanaksi 75% ja toiselle kaudelle 83%. Metacriticin 31 arvostelijaa antoi sarjan ensimmäiselle kaudelle 66/100 pistettä.


title: Girlboss

text: Girlboss on yhdysvaltalainen komediasarja, jonka on luonut Kay Cannon. Sarja julkaistiin Netflixissä 21. huhtikuuta 2017. Sarja lopetettiin yhden tuotantokauden jälkeen.


title: Tuomas Aivelo

text: Tuomas Juha Eero Aivelo (s. 29. heinäkuuta 1984 Pori) on suomalainen evoluutiobiologi, joka on erikoistunut loisten tutkimiseen. Helsingin yliopistossa tutkijana työskentelevä Aivelo kirjoittaa myös "Tiede-lehden" verkkosivuilla julkaistavaa blogia "Kaiken takana on loinen", joka on yksi Suomen luetuimpia tiedeaiheisia blogeja.


title: Tuomas Aivelo

text: Väitöskirjansa Aivelo teki Madagaskarin hiirimakien suolistoloisyhteisöistä. Vuosina 2016–2017 hän oli vierailevana tutkijana Zürichin yliopistossa. Aivelon ensimmäinen tietokirja "Loputtomat loiset" ilmestyi vuonna 2018. Hän on aikaisemmin toiminut myös "Voima-lehden" bloggaajana.


title: Pinkerton

text: Pinkerton on rock -yhtye Weezerin toinen studioalbumi, jonka julkaisi DGC Records 24. syyskuuta 1996. Albumi eroaa tyyliltään paljon edellisestä "The Blue Albumista" olemalla paljon melankolisempi. Yhtye lähti albumin julkaistuaan "Pinkerton Tour" -kiertueelle.


title: Pinkerton

text: Albumi poikkesi julkaisuaikaana paljon sen hetkisestä populaarimusiikista, joten se jäi vähemmälle huomiolle kuin "The Blue Album". Myöhemmin albumia alettiin arvostamaan enemmän ja se oli merkittävä emo -musiikille, monet tunnetut emo-yhtyeet kuten Taking Back Sunday otti vaikutteita albumista. Pitchfork nimitti albumin vuonna 2003 53:nelle sijalle "Top Albums of the 1990s" -listalla.


title: Pinkerton

text: Albumin nimi syntyi Cuomon näkemästä oopperasta "Madame Butterfly" jossa esiintyy hahmo B. F. Pinkerton. Albumin kansi on muokattu versio japanilaisen kuvataiteilija Hiroshigen maalauksesta "Night Show at Kambara".


title: Pinkerton

text:
Weezerin toiseksi studioalbumiksi oli tarkoitus tulla julkaisematon konseptialbumi ja ns. "avaruusooppera" "Songs from the Black Hole", mutta projekti peruttiin, mistä syntyi nykyinen Pinkerton. Yhtyeen laulaja Rivers Cuomo kävi jalkaleikkauksessa ja hän joutui käyttämään voimakkaita kipulääkkeitä jotka vaikutti Pinkertonin sanoituksiin. Cuomo haki Harvardin yliopistoon, jossa hän opiskeli musiikin teoriaa. Opiskelun takia yhtyeellä ei ollut aikaa nauhoittaa uutta materiaalia, joten muut jäsenet työskentelivät omien sooloprojektien parissa. Vuoden 1996 kesällä yhtye ehti nauhoittamaan Pinkertonin. Albumi kertoo Cuomon edellisistä rakkaussuhteista ja hän kirjoitti albumin sanoitukset Harvardissa.
Henkilöstö lainattu albumin bookletista:


title: Batman: The Telltale Series

text: Batman: The Telltale Series on vuonna julkaistu Telltale Gamesin kehittämä interaktiivinen seikkailupeli. Se perustuu Bob Kanen ja Bill Fingerin luomaan supersankariin Batman. Peli julkaistiin viiden jakson osissa elo–joulukuussa 2016. Pelin jatko-osan "" ensimmäinen osa ilmestyi elokuussa 2017.


title: Robert Cheeke

text: Robert Cheeke (s. 2. maaliskuuta 1980 Oregon) on yhdysvaltalainen motivaatiovalmentaja ja kehonrakentaja.


title: Robert Cheeke

text: Kouluttautunut Oregonin osavaltionylipostosta.


title: Robert Cheeke

text: Kirjoittanut kaksi elämäntapakirjaa ("Vegan Bodybuilding & Fitness", sekä "Shred It!")


title: Robert Cheeke

text: Pituus: 6ft


title: Robert Cheeke

text: Paino: 185lbs


title: Robert Cheeke

text: Alkoi vegaaniksi 15-vuotiaana


title: Ondřej Vitásek

text: Ondřej Vitásek (s. 4. syyskuuta 1990 Prostějov, Tšekkoslovakia) on tšekkiläinen jääkiekkopuolustaja, joka pelaa KHL:n kiinalaisjoukkue Kunlun Red Starissa.


title: Ondřej Vitásek

text: Vitásek on HC Prostějovin kasvatti. Hän pelasi juniorina myös HC Přerovissa. Kaudeksi 2007–2008 Vitásek siirtyi HC Slezan Opavan A-nuoriin. Hän debytoi seuran miesten joukkueessa Tšekin kolmanneksi korkeimmalla sarjatasolla 2. česká hokejová ligassa kaudella 2008–2009. Kaudella 2009–2010 Vitásek oli Slezanin A-nuorten tehokkain puolustaja tehoilla 7+19=26. Hän jakoi myös joukkueen sisäisen tehotilaston voiton Bohumil Hermanin kanssa lukemalla +7. Vitásek pelasi kauden aikana myös yhden ottelun lainalla Extraliga-joukkue HC Vítkovicessä. Kauden 2010–2011 hän vietti Slezanin organisaatiossa.


title: Ondřej Vitásek

text: Kaudeksi 2011–2012 Vitásek siirtyi HC Libereciin. Hän pelasi siellä kolme Extraliga-ottelua, mutta suurin osa Vitásekin kaudesta eteni kuitenkin sarjatasoa alempana 1. česká hokejová ligan HC Benátky nad Jizeroussa. Hän pelasi siellä myös yli puolet kaudesta 2012–2013. Otteluita Extraligassa Vitásekille kertyi 13. Kaudella 2013–2014 hän pelasi siellä 31 runkosarja- ja kolme playoff-ottelua tehden viisi syöttöpistettä. Vitásek voitti Liberecin sisäisen tehotilaston lukemalla +9. Kauden 2015–2016 päätteeksi hän voitti Tšekin-mestaruuden. Kausi 2016–2017 päättyi hopeaan.


title: Ondřej Vitásek

text: Huhtikuussa 2017 Vitásek teki kaksivuotisen sopimuksen Ruotsin SHL-liigassa pelaavan Örebro HK:n kanssa. Hänen sopimuksensa kuitenkin purettiin yhteisymmärryksessä kauden 2017–2018 kynnysellä syyskuussa 2017, kun joukkueen valmennusjohto ei löytänyt Vitásekille sopivaa roolia. Noin viisi päivää myöhemmin hän siirtyi loppukauden sopimuksella KHL-joukkue Jugra Hanty-Mansijskiin. Kaudeksi 2018–2019 Vitášek siirtyi jatkamaan KHL-uraansa vuoden mittaisella sopimuksella kiinalaisjoukkue Kunlun Red Starin riveihin.


title: Ondřej Vitásek

text: Vitásek edusti Tšekkiä Pyeongchangin olympiakisoissa 2018. Hän pelasi myös MM-kilpailuissa vuonna 2014. Yhteensä Vitásek on pelannut 37 A-maaottelua tehopistein 2+2=4. Hän teki A-maajoukkuedebyyttinsä Euro Hockey Challengessa 10. huhtikuuta 2014 Děčínissä Tanskaa vastaan. Ensimmäisen A-maajoukkuemaalinsa Vitásek teki kolmannessa ottelussaan 16. huhtikuuta 2014 Havlíčkův Brodissa ylivoimalla Norjaa vastaan.


title: Pohjansorsimot

text: Pohjansorsimot ("Arctophila") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: pohjansorsimo ("Arctophila fulva"). Sukuun on aikojen kuluessa kuvattu muitakin lajeja, mutta ne on sittemmin todettu samaksi lajiksi kuin pohjansorsimo.


title: Pohjansorsimot

text: Pohjansorsimot ovat monivuotisia, kasvustoja muodostavia heiniä, joilla on vankkoja rönsyjä muodostava juurakko. Varret ovat noin metrinkorkuisia ja tanakoita sekä alaosistaan usein hankasilmullisia. Lehdet ovat vaaleanvihreitä, lähes 1 cm levyisiä ja kahdessa rivissä. Kieleke on reilut 5 mm pitkä ja tylppäkärkinen. Pohjansorsimoiden kukinto on pitkä ja harva röyhy, jonka väri vaihtelee kellanruskeasta punaruskeaan. Röyhyn haarat ovat velttoja ja nuokkuvia. Tähkylät ovat vihneettömiä, ja niissä on kolmesta seitsemään kukkaa. Kaleet ovat keskenään yhtäsuuria, kalvolaitaisia ja ulkohelpeitä lyhyempiä. Ulkokale on kolmisuoninen ja sisäkale viisisuoninen. Ulkohelpeet ovat pyöreäselkäisiä, tylppäkärkisiä, kalvolaitaisia ja viisisuonisia.


title: Töyhtömonarkit

text: Töyhtömonarkit ("Elminia") on sieppomonarkkien heimoon kuuluva varpuslintusuku. Töyhtömonarkkien sukuun kuuluu BirdLifen mukaan viisi lajia. Suvun lajit elävät Afrikassa.


title: Enkelit (kappale)

text: "Enkelit" on suomalaisen rap-artisti Cheekin 16. marraskuuta 2017 julkaisema single. Enkelit musiikkivideo julkaistiin YouTubeen 29. marraskuuta 2017 ja sitä on katsottu yli miljoona kertaa.


title: Enkelit (kappale)

text: Kappale debytoi Suomen virallisen singlelistan ensimmäisellä sijalla. Radiolistalla se on noussut ylimmillään neljännelle sijalle.


title: The Rising Tide

text: The Rising Tide on yhdysvaltalaisen emo - yhtye Sunny Day Real Estaten neljäs ja viimeinen studioalbumi, jonka julkaisi Time Bomb Recordings 20. heinäkuuta 2000. Yhtye erosi vuonna 2001 ja yhtyeen laulaja, Jeremy Enigk perusti toisen yhtyeen The Fire Theftin.


title: The Rising Tide

text: The Rising Tide on yhtyeen ainoa studioalbumi, jota ei julkaistu Sub Popin kautta, he erosivat levy-yhtiöstä "Live"-albumin jälkeen.


title: B. W. Wessman

text: B. W. Wessman oli suomalainen Turussa 1870-luvulla elänyt arkkiveisujen tekijä.


title: Riku Sihvonen

text: Riku Sihvonen (s. 3. heinäkuuta 1998 Jyväskylä) on suomalainen jääkiekkoilija, joka pelaa Mestis-joukkue KOOVEE:ssa. Hän on pelipaikaltaan oikea laitahyökkääjä. Sihvonen laukoo oikealta.


title: Riku Sihvonen

text: Sihvonen on JYPin kasvatti. Hän oli kaudella 2013–2014 C-nuorten SM-sarjan pudotuspeleissä joukkueensa paras pistemies ja syöttäjä tehoilla 1+7=8. Sihvonen voitti kauden päätteeksi C-nuorten SM-pronssia. Kaudella 2014–2015 hän oli seuran B-nuorten paras syöttäjä 28 syöttöpisteellään. Kauden 2015–2016 päätteeksi Sihvonen voitti B-nuorten SM-pronssia. Kaudella 2016–2017 hän debytoi miesten peleissä noustuaan JYP-Akatemian Mestis-joukkueeseen, jossa Sihvosen tulokaskausi toi 43 runkosarja- ja neljässä karsintasarjan ottelussa tehot 5+5=10. Akatemia menetti karsintojen päätteeksi lopulta sarjapaikkansa ja lopetti myös koko toimintansa.


title: Riku Sihvonen

text: Kaudeksi 2017–2018 Sihvonen palasi JYPin A-nuoriin. Hän oli joukkueen toiseksi paras pistemies Justus Mikkosen jälkeen tehoilla 20+26=46. Sihvonen pelasi syyskaudella myös yhden Mestis-ottelun lainalla Heinolan Peliitoissa marraskuussa 2017. Hän teki JYPissä SM-liigadebyyttinsä 2. helmikuuta 2018 vieraissa Helsingin IFK:ta vastaan. Sihvonen merkittiin JYPin kakkosketjun oikeaan laitaan Jussi Nättisen ja Robert Rooban viereen. JYP lähti otteluun poikkeuksellisella kokoonpanolla, sillä joukkue pelasi viiden päivän sisään neljä ottelua ja halusi antaa levon valtaosalle runkopelaajistaan myös neljä päivää myöhemmin pelattavaa CHL:n finaalia ajatellen. JYPin kokoonpanossa esiintyi kaikkiaan peräti seitsemän liigadebytanttia sekä useita pääasiassa Mestiksen puolella pelanneita sopimus- ja lainapelaajia. Sihvonen sai ottelussa jääaikaa 14 minuuttia. Ottelu jäi hänelle kauden ainoaksi SM-liigassa.


title: Riku Sihvonen

text: Sihvonen siirtyi kaudeksi 2018–2019 Mestis-joukkue KeuPa HT:hen. Lokakuussa hän vaihtoi sieltä loppukauden sopimuksella sarjan nousijajoukkue KOOVEE:n riveihin.


title: Riku Sihvonen

text: Sihvonen edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti pronssia. Yhteensä Sihvonen on pelannut 14 nuorten ja 25 poikien maaottelua.


title: Olli-Petteri Viinikainen

text: Olli-Petteri Viinikainen (s. 14. kesäkuuta 1998 Uurainen) on suomalainen jääkiekkopuolustaja, joka edustaa SM-liigajoukkue JYPiä. Hän pelannee lähinnä seuran A-nuorissa.


title: Olli-Petteri Viinikainen

text: Viinikainen on JYPin oma kasvatti. Hän voitti kauden 2013–2014 päätteeksi C-nuorten SM-pronssia ja kauden 2015–2016 päätteeksi B-nuorten SM-pronssia.


title: Olli-Petteri Viinikainen

text: Kaudella 2017–2018 Viinikainen debytoi JYPin SM-liigajoukkueessa. Hän teki liigadebyyttinsä 2. helmikuuta 2018 vieraissa Helsingin IFK:ta vastaan. Viinikainen merkittiin JYPin seitsemänneksi puolustajaksi. JYP lähti otteluun poikkeuksellisella kokoonpanolla, sillä joukkue pelasi viiden päivän sisään neljä ottelua ja halusi antaa levon valtaosalle runkopelaajistaan myös neljä päivää myöhemmin pelattavaa CHL:n finaalia ajatellen. JYPin kokoonpanossa esiintyi kaikkiaan peräti seitsemän liigadebytanttia sekä useita pääasiassa Mestiksen puolella pelanneita sopimus- ja lainapelaajia. Viinikainen sai ottelussa jääaikaa 12.33 minuuttia. Ottelu jäi hänelle kauden ainoaksi SM-liigassa.


title: Olli-Petteri Viinikainen

text: Toukokuussa 2018 Viinikainen teki JYPin kanssa 2+1-vuotisen SM-liigasopimuksen.


title: Puualppimänty

text: Puualppimänty eli alppimänty ("Pinus uncinata") on Euroopassa esiintyvä mäntylaji tai vuorimännyn alalaji. Se kasvaa eteläisen Euroopan vuoristoalueilla, enemmän läntisessä osassa kuin vuorimänty. Sen levinneisyysalueeseen kuuluvat Alpit, Vogeesit, Ranskan keskinen ylänkö ja Pyrenneet. Laji risteytyy vuorimännyn kanssa, pensasalppimänty ("Pinus" × "rotundata" tai "Pinus mugo" ssp. × "rotundata").


title: Puualppimänty

text: Alppimänty kasvaa rungolliseksi puuksi, enintään 20 metriä korkeaksi. Suomessa sen suurimmat yksilöt ovat tulleet ainakin 14 metriä korkeaksi. Varsinainen vuorimänty jää yleensä matalaksi pensaaksi, toisaalta myös sillä on olemassa puumainen, rungollinen viljelymuoto (f. "arborea"). Lajien tuntomerkkien ero löytyy kävystä ja käpysuomujen muodosta: alppimännyllä osa suomuista on taaksekaartunut ja kärkiosastaan kuokkumaisia.


title: 1177 Vårdguiden

text: 1177 Vårdguiden () on ruotsalainen verkkosivusto ja neuvontapuhelin, joka tarjoaa tietoa ja neuvontaa terveydestä ja terveyspalveluista. Verkkosivusto on kaikkien Ruotsin maakäräjien omistama yhteisyritys Inera AB:n ylläpitämä, ja valtakunnallisesti se on ollut käytössä vuodesta 2013 lähtien. Sen tavoitteena on olla kevyen kynnyksen kiireetön neuvontapalvelu, eikä esimerkiksi korvata 112-hätänumeroa, joka on tarkoitettu akuutteihin hätätilanteisiin.


title: 1177 Vårdguiden

text: 1177-verkkosivustolla voi hallinnoida ja varata aikoja maakäräjämaksun piirissä olevaan terveydenhuoltoon, saada yleisluonteista konsultointia sairaanhoitajalta ja psykologilta sekä esimerkiksi vastaanottaa laboratoriotuloksia.


title: 1177 Vårdguiden

text: Vuosina 2003-07 toimineen Projektet Vårdråd per telefon (VPT) -projektin seurauksena muodostui järjestelmällisempi puhelinpalvelu 1177, jonka tarkoituksena on tarjota neuvoja ja auttaa oikeanlaiseen hoitoon hakeutumisessa. Ruotsinkielinen palvelu on auki ympäri vuorokauden, ja sen tavoittaa kaikkialla Ruotsissa numerosta 1177. Puheluun vastaa sairaanhoitaja. Palvelu on neuvonta- ja ohjauspainotteista, ja siinä ei anneta diagnooseja tai uusita reseptejä.


title: 1177 Vårdguiden

text: Tukholman maakäräjät tuottaa palvelua myös suomeksi arkisin kello 8–12. Suomenkielisen palvelun tavoittaa valitsemalla alkunauhoitteen jälkeen painike 4 (Andra språk - Muut kielet) ja sitten painike 3 (Sjukrådsgivning på finska - Terveysneuvonta suomeksi). Palvelu toimii vain Tukholman läänissä, ja myös tähän puheluun vastaa sairaanhoitaja.


title: 1177 Vårdguiden

text: Palvelua on saatavilla tulkin välityksellä myös arabiaksi ja somaliksi.


title: Christabelle Borg

text: Christabelle Borg (s. 28. huhtikuuta 1992 Mġarr, Malta), tunnetaan paremmin nimellä Christabelle, on maltalainen laulaja, lauluntekijä ja televisiojuontaja. Hän edusti Maltaa vuoden 2018 Eurovision laulukilpailussa Lissabonissa, Portugalissa kappaleella "Taboo".


title: Christabelle Borg

text: Borg syntyi vuonna 1992 Maltalla. Hän opiskeli "Mount St. Mary's College"-koulussa, valmistuen vuonna 2014. Myöhemmin hän aloitti kirjanpidon opiskelemisen Maltan yliopistossa.


title: Christabelle Borg

text: Borg aloitti uransa teini-ikäisenä, juontaen televisio-ohjelmat "Teen Trouble" ja "Teen Traffic". Borg osallistui "Malta Eurovision Song Contest 2014"-kilpailuun kappaleella "Lovetricity", sijoittuen kahdeksanneksi finaalissa. Hän palasi kilpailuun vuonna 2015 kappaleella "Rush" ja vuonna 2016 kappaleella "Kingdom" sijoittuen toiseksi ja neljänneksi. Vuonna 2018 hän palasi "Malta Eurovision Song Contest"-kilpailuun neljännen kerran kappaleella "Taboo" voittaen kilpailun. Hän edusti näin Maltaa vuoden 2018 Eurovision laulukilpailussa.


title: Taboo (Christabellen kappale)

text: Taboo on maltalaisen laulajan Christabellen esittämä kappale, jolla hän edusti Maltaa vuoden 2018 Eurovision laulukilpailussa, Lissabonissa.


title: Taboo (Christabellen kappale)

text: Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista.


title: Critical Ops

text: Critical Ops (lyhyesti C-OPS) on Critical Forcen kehittämä ensimmäisen persoonan ammuntapeli, joka on julkaistu Androidille ja iOS:lle avoimena alpha/beta versiona vuonna .


title: Critical Ops

text: NHN Entertainment on rahoittanut Critical Forcea pelin julkaisemiseksi Koreassa. Pelin esikuva on "Counter-Strike" ja pelissä on vastaavankaltainen pelimekaniikka, jossa joukkue pyrkii asettamaan pommin ja vastajoukkue purkamaan tai estämään tämän.


title: Critical Ops

text: Vuonna 2017 peliä oli ladattu yli 26 miljoonaa kertaa.


title: Minna Juti

text: Minna Marjatta Juti (s. 15. elokuuta 1960 Harjavalta) on suomalainen viestintäalan ammattilainen ja yrittäjä, joka työskenteli pitkään eri aikakauslehtien toimittajana ja päätoimittajana sekä toimitussihteerinä ja -päällikkönä.


title: Minna Juti

text: Minna Juti syntyi maanviljelijä Timo Jutin ja taidemaalari Tuula Laintilan perheeseen. Hänen ensimmäinen puolisonsa 1980–1986 oli toimittaja Tapio Vahtokari ja toinen vuodesta 1991 on toimittaja Pasi Tuohimaa. Juti tuli ylioppilaaksi 1979. Hän työskenteli toimittajana "Länsi-Suomessa" 1979–1981, "Uudessa Suomessa" 1982, "Jaanassa" 1982–1984 ja "Me Naiset -lehdessä" 1984–1987. "Metsälehden" toimitussihteeri Juti oli 1987–1988 ja "Glorian" 1988–1994. Hän oli "Kaksplus"-lehden päätoimittaja 1994–1998 ja "Glorian Kodin" toimituspäällikkö 1999–2002 ja päätoimittaja vuodesta 2003. Tästä tehtävästä hän irtisanoutui 2015 ja ryhtyi viestintäalan suunnittelutoimiston osakkaaksi.


title: Jouluprinssi

text: Jouluprinssi on vuonna 2017 (17. marraskuuta) Netflixissä  julkaistu yhdysvaltalainen komedia/draama-jouluelokuva. Elokuvan on ohjannut Alex Zamm sekä kirjoittanut Karen Schaler ja Nathan Atkins 7.


title: Konstaapeli Intiassa

text: Konstaapeli Intiassa on kanadalainen komedia-draamasarja vuodelta 2017. Elokuva kertoo Doug D'Mellosta (Rusesel Peters), poliisista, joka lentää isänsä luokse Mumbaihin ja sotkeutuu murhatutkimukseen.


title: Konstaapeli Intiassa

text: Ensimmäisessä tuotantokaudessa oli vain neljä jaksoa, mutta viimeinen jakso päättyi niin jännittävästi, että se voisi vihjailla toista tuotantokautta.


title: Logic

text: Sir Robert Bryson Hall II (taiteilijanimi Logic, s. 22. tammikuuta 1990) on yhdysvaltalainen räppäri, laulaja, lauluntekijä sekä tuottaja. Gaitherburgissa, Marylandissa kasvaneen Logicin kiinnostus musiikkiin kehittyi teininä, ja musiikkiura sai alkunsa vuoden 2009 alussa hänen julkaistua mixtapen "Logic: The Mixtape". Logicin alkuperäinen artistinimi oli Psychological.


title: Viirusorsimo

text: Viirusorsimo eli kirjosorsimo ("Glyceria striata") on heinäkasvien (Poaceae) heimoon, sorsimoiden ("Glyceria") sukuun kuuluva suurikokoinen kasvilaji. Viirusorsimo on monivuotinen ja se on tunnistettavissa röyhyn ja tähkylöiden ulkonäön perusteella.


title: Viirusorsimo

text: Viirusorsimon varret ovat kasvutavaltaan pystyjä ja voivat kasvaa reilun metrin korkuisiksi. Lehtitupet ovat kokonaan kiinninnäisiä, ja lehdet ovat 3–5 mm leveitä. Viirusorsimon kukinto on noin 10–20 cm pitkä sekä hieman veltto ja harvahko röyhy. Tähkylät ovat munanmuotoisia, 2–4 mm pitkiä, ruskehtavia ja harvakukkaisia, sillä kussakin tähkylässä on vain kolme tai neljä kukkaa. Tähkylöiden kaleet ovat hyvin lyhyet. Ulkohelpeet ovat noin 2 mm pitkiä ja niissä on seitsemän selvää suonta.


title: Viirusorsimo

text: Viirusorsimo on kotoisin Pohjois-Amerikasta, mutta sitä on tavattu Suomessakin Helsingin seudulla. Ruotsissakin viirusorsimo on harvinainen ja sitä on löydetty Öölannista, Smålandista ja Itä-Götanmaalta.


title: Juha Pursiainen

text: Juha Pursiainen voi tarkoittaa seuraavia henkilöitä:


title: Juha Pursiainen (jääkiekkoilija)

text: Juha Pursiainen (s. 15. tammikuuta 1982 Helsinki) on suomalainen entinen jääkiekkopuolustaja. Hän pelasi koko uransa kasvattajaseurassaan Saimaan Pallossa, jossa Pursiainen pelasi yhteensä SM-liigaa 171 runkosarjaottelua tehopistein 2+5=7 ja keräten 102 jäähyminuuttia. Hänet tunnettiin pelityyliltään lähinnä puolustavana puolustajana. Jatkoaika.com -verkkolehden mukaan Pursiainen oli hieman taiteellisen vaikutelman itsestään antava pelaaja, joka omasi valtavan potentiaalin ja oli parhaimmillaan hyödyllinen pelaaja joukkueelleen jokaisella osa-alueella. Hänen tasonsa kuitenkin ailahteli uran aikana. Lopulta Pursiainen lopetti pelaajauransa omasta tahdostaan yllättäen vain 22-vuotiaana kauden 2003–2004 päätteeksi. Hän laukoi oikealta.


title: Juha Pursiainen (jääkiekkoilija)

text: Pursiainen on Saimaan Pallon kasvatti. Hän oli nostamassa kauden 1999–2000 päätteeksi seuran A-nuoria A-nuorten I-divisioonasta A-nuorten SM-liigaan. Vain 17-vuotias Pursiainen debytoi samalla kaudella myös SaiPan SM-liigajoukkueessa, jossa hän pelasi 12 runkosarjaottelua ilman tehopisteitä. Myös kauden 2000–2001 Pursiainen vietti pääasiassa seuran A-nuorissa. Hän pelasi kauden aikana neljä SM-liigaottelua. Huhtikuussa 2001 Pursiainen teki SaiPan kanssa vuoden mittaisen jatkosopimuksen.


title: Juha Pursiainen (jääkiekkoilija)

text: Varsinaisella SM-liigan tulokaskaudellaan 2001–2002 Pursiainen teki 44 runkosarjaottelussa kolme syöttöpistettä. Hän vahvisti myös SaiPan A-nuoria, jossa Pursiainen voitti kauden päätteeksi Suomenmestaruuden. Huhtikuussa 2002 hän teki SaiPan kanssa vuoden mittaisen jatkosopimuksen. Kaudella 2002–2003 Pursiainen teki runkosarjassa kaksi tehopistettä. Hän teki liigauransa ensimmäisen ja kauden ainoaksi jääneen maalinsa 3. joulukuuta 2002 vieraissa Oulun Kärppiä vastaan. Maaliskuussa 2003 Pursiainen teki SaiPan kanssa taas vuoden mittaisen jatkosopimuksen.


title: Juha Pursiainen (jääkiekkoilija)

text: Myös kaudella 2003–2004 Pursiainen teki runkosarjassa kaksi tehopistettä. Viimeisen runkosarjaottelun päätteeksi hän ilmoitti vain 22-vuotiaana lopettavansa jääkiekkoilun ja keskittyvänsä muihin asioihin.


title: Juha Pursiainen (jääkiekkoilija)

text: Pursiainen pelasi kymmenen nuorten ja kolme poikien maaottelua.


title: Metafosfaatti

text: "Metafosfaatti"-ioni on happihapon anioni jonka empiriinen kaava on PO Metafosfaatin voidaan katsoa muodostuvan PO rakenneyksiköistä, joista kukin jakaa kaksi kulmaa toisen yksikön kanssa. Tämä voi muodostua kahdella tavalla:Metafosfaatteja voidaan pitää vastaavien metafosforihappojen HPO suoloina, vaikka näitä happoja ei olla kyetty eristämään.


title: Intiaaniheinät

text: Intiaaniheinät ("Sorghastrum") on heinäkasvien (Poaceae) heimoon kuuluva kasvisuku. Sukuun kuuluu 20 lajia.


title: Intiaaniheinät

text: Suvun lajeista ainakin kultaintiaaniheinää ("Sorghastrum nutans") käytetään koristeheinänä eli heinämäisenä koristekasvina.


title: Kivimuseo

text: Kivimuseo voi viitata seuraaviin kohteisiin:


title: Aarno Hiekkaranta

text: Aarno Hiekkaranta (23. joulukuuta 1932 Kemi – 9. toukokuuta 2017 Porvoo) oli suomalainen jääkiekkoilija ja jalkapalloilija. Hän pelasi jääkiekkoa SM-sarjassa sekä hyökkääjänä että puolustajana kaikkiaan 14 kautta vuosina 1949–1965. Hiekkaranta pelasi urallaan myös kahdet MM-kilpailut. Hänet tunnettiin varsin kovaotteisena pelaajana, mutta myös hyvästä laukauksestaan, sillä Hiekkaranta sijoittui parhaimmillaan SM-sarjan maalipörssissä toiseksi.


title: Aarno Hiekkaranta

text: Hiekkaranta syntyi Kemissä, mutta kasvoi Helsingin Töölössä. Hänen kasvattajaseuransa on Helsingin Jääkiekkoklubi, jonka SM-sarjajoukkueessa Hiekkaranta debytoi vain 17-vuotiaana kaudella 1949–1950. Kuuden ensimmäisen HJK:ssa vietetyn kauden jälkeen hän siirtyi Ruotsin II-divisioonan Morgårdshammar IF:ään. Tämän jälkeen Hiekkaranta sai töitä Porvoosta Tehokaasu Oy:n palveluksesta Neste Oy:n tehtailta Sköldvikistä. Yrityksen toimitusjohtajana oli Olli Pulkkanen, joka kuului myös Karhu-Kissojen SM-sarjajoukkueen johtoon. Hiekkaranta lopulta päätyi joukkueeseen Pulkkasen kautta ja jatkoi siellä kiekkoilua kaudella 1956–1957.


title: Aarno Hiekkaranta

text: Kaudeksi 1958–1959 Hiekkaranta palasi HJK:hon. Hänen puolustajaparinaan toimi siellä 1960-luvun alussa mm. Kari Kinnunen, joka oli Hiekkarannan lanko, sillä heidän vaimonsa olivat sisaruksia. Seitsemän HJK:ssa vietetyn vuoden jälkeen Hiekkaranta pelasi 1960-luvun lopulla vielä Suomensarjaa Helsingin Peikoissa ja Töölön Vesassa sekä Maakuntasarjaa Porvoon Urheilijoissa.


title: Aarno Hiekkaranta

text: Vuonna 1975 Hiekkaranta oli mukana perustamassa Loviisan Jääkiekkoklubia. Seuran miesten joukkue aloitti kaudella 1975–1976 III-divisioonassa, tuolloin Suomen neljänneksi korkeimmalla sarjatasolla. LJK pelaa III-divisioonassa myös kaudella 2017–2018, tosin nykyään viidenneksi korkeimmalla sarjatasolla.


title: Aarno Hiekkaranta

text: Hiekkaranta edusti Suomea MM-kilpailuissa vuosina 1954 ja 1955. Yhteensä hän pelasi 24 A-maaottelua.


title: Aarno Hiekkaranta

text: Hiekkaranta aloitti jalkapallouransa Helsingin Jalkapalloklubissa, jossa hän saavutti pronssia vuonna 1954. Hänet valittiin samana vuonna lehdistön joukkueeseen perinteiseen Liitto–Lehdistö-otteluun. Hiekkaranta pelasi myös FC Kiffenissä voittaen hopeaa vuonna 1961 ja pronssia vuonna 1960.


title: Aarno Hiekkaranta

text: Vuosina 1969–1970 Hiekkaranta valmensi Porvoon Akillesta. Hän pelasi samaan aikaan myös tennistä, jossa Hiekkaranta voitti Porvoon mestaruuden.


title: Aarno Hiekkaranta

text: Hiekkaranta siirtyi Tehokaasu Oy:n jälkeen röntgenkuvauksia suorittavan yrityksen palvelukseen ja päätyi Loviisaan rakentamaan ydinvoimalaa. Myöhemmin hän työskenteli myös muutaman vuoden Saudi-Arabiassa.


title: Aarno Hiekkaranta

text: Hiekkaranta asui viimeiset vuotensa Loviisassa ja harrasti mm. keilailua. Hän kuoli Porvoon sairaalassa 9. toukokuuta 2017.


title: Teivainen

text: Teivainen on sukunimi, joka on muun muassa seuraavilla suomalaisilla henkilöillä:


title: Teivo (nimi)

text: Teivo on harvinainen suomalainen etunimi. Se on annettu vuoteen 2018 mennessä alle 60 henkilölle, joissa on sekä miehiä että naisia, mutta enemmän miehiä.


title: I Wanna (Bob Sinclarin kappale)

text: I Wanna on ranskalaisen DJ Bob Sinclarin single, joka julkaistiin vuonna 2010. Kappaleella vierailevat Shaggy ja Andrea.


title: Raw Air

text: Raw Air on 10 päivän mäkihyppyturnaus neljässä eri Norjan hyppyrimäessä. Arne Åbråtenin perustama turnaus on järjestetty osana mäkihypyn maailmancupia vuodesta 2017.


title: Raw Air

text: Kilpailussa on yhteensä 100 000 euroa palkintorahaa kolmelle parhaalle kilpailijalle: 60 000 euroa voittajalle, toiselle 30 000 euroa ja kolmanneksi tulleelle 10 000 euroa.


title: Raw Air

text: Turnaus järjestetään neljässä eri hyppyrimäessä: Oslo (Holmenkollbakken), Lillehammer (Lysgårdsbakken), Trondheim (Granåsen) ja Vikersund (Vikersundbakken).


title: Raw Air

text: Kilpailu kestää kymmenen päivää, 10 tapahtumaa ilman välipäiviä, yhteensä 16 kierrosta, mukaan laskien karsinta- ja joukkuemäen kierrokset.


title: Kenkämuseo (täsmennyssivu)

text: Kenkämuseo voi viitata muun muassa seuraaviin kohteisiin:


title: Mäkihypyn FIS Cup

text: FIS Cup on Kansainvälisen hiihtoliiton (FIS) järjestämä mäkihypyn kolmanneksi korkeatasoisin kauden aikana järjestettävä sarjamuotoinen kilpailu, maailmancupin ja Continental Cupin jälkeen.


title: Mäkihypyn FIS Cup

text: Miesten FIS Cup järjestettiin ensimmäisen kerran kaudella 2005–2006 ja naisten ensimmäinen kausi oli 2012–2013. FIS Cupissa suurin osa kilpailuista järjestetään normaalimäissä. Mäkihyppääjät harvoin kilpailevat koko kautta FIS Cupissa, sillä se toimii ponnahduslautana Continental Cupiin.


title: Mäkihypyn FIS Cup

text: FIS Cupia alemmat tasot ovat FIS Race ja Alpen Cup.


title: Mäkihypyn Alpen Cup

text: Mäkihypyn Alpen Cup on Kansainvälisen hiihtoliiton (FIS) järjestämä mäkihypyn sarjamuotoinen kilpailu alle 20-vuotiaille nuorille Keski- ja Itä-Euroopassa.


title: Mäkihypyn Alpen Cup

text: Miesten ensimmäinen kausi järjestettiin kaudella 1990–1991. Kesäkausi otettiin käyttöön kaudella 1996–1997 ja kaudella 1999–2000 oli kaksi erillistä sarjaa kesällä ja talvella. Kaudesta 2000–2001 alkaen on yhdistetty kesän ja talven kilpailujen pisteet yhteiseksi sarjaksi.


title: Mäkihypyn Alpen Cup

text: Kausina 2000–2004 ja kaudesta 2013–2014 alkaen on järjestetty myös oma sarja naisille.


title: Mäkihypyn Alpen Cup

text: Kilpailut on tarkoitettu vain korkeintaan 20-vuotiaille junioreille. Kauteen 2005–2006 saakka ikäraja oli 18 vuotta. Vuoteen 2006–2007 asti vain alppimaiden hyppääjät pääsivät kilpailemaan. Kaudesta 2007–2008 alkaen myös Itä-Euroopan valtioiden urheilijat ovat saaneet osallistua kilpailuihin, kuten bulgarialaiset, puolalaiset, romanialaiset, slovakialaiset, tšekkiläiset ja unkarilaiset.


title: Anna-Maija Tanttu

text: Anna-Maija Tanttu, o.s. Karvonen (s. 23. kesäkuuta 1938 Helsinki) on suomalainen ruokatoimittaja ja tietokirjailija.


title: Anna-Maija Tanttu

text: Tanttu syntyi diplomi-insinööri Kauko Heikki Karvosen ja apulaiskamreeri Maija Liisa Liuksialan perheeseen. Hänen ensimmäinen puolisonsa vuodesta 1964 oli toimittaja Juha Tanttu (k. 1998) ja toinen vuodesta 2003 on ekonomi Jyri Kalervo Muttonen. Tanttu tuli ylioppilaaksi 1956 ja valmistui kotitalousopettajaksi 1960, minkä jälkeen hän opiskeli vuoden Wisconsinin yliopistossa. Mainos-TV:n kotitaloustoimittajana Tanttu työskenteli 1961–1964 ja Karjalan yhteiskoulun lehtorina 1965–1974. Hän oli "Me Naiset -lehden" toimittaja 1975–1982, "Jaanan" toimituspäällikkö 1983–1984, "Uuden Suomen" freelancer-toimittaja 1985–1986, "Glorian" 1987–2003 ja "Glorian ruoka & viinin" vuodesta 2003. Aikakauslehtien päätoimittajien yhdistyksen Julius-palkinto hänelle myönnettiin 1991, Ruoka-Glorian palkinto 1999, Heinon Tukku Oy:n tunnustuspalkinto 2003 ja Kalakauppiasliiton sekä Porin silakkamarkkinoiden Vuoden silakka -palkinto 2004. Vuonna 2007 Tantulle myönnettiin Suomen Gastronomien Seuran kunniapuheenjohtajan arvonimi. Suomalainen Ruokakulttuurirahasto palkitsi hänet ruuan parissa tehdystä elämäntyöstä vuonna 2014.


title: Anna-Maija Tanttu

text: Tanttu on julkaissut useita ruokaan liittyviä tietokirjoja:


title: Runaway (Kanye Westin kappale)

text: Runaway on chicagolaisen hip-hop artisti ja tuottaja Kanye Westin kappale, joka on toinen single vuonna 2010 julkaistusta albumista, My Beautiful Dark Twisted Fantasy. Kappaleella esiintyy amerikkalainen artisti Pusha T joka laulaa kappaleen toisen säkeistön. Kanye pyysi häntä näyttelemään "kusipäätä" säkeistöllään.


title: Runaway (Kanye Westin kappale)

text: Kappale julkaistiin 4. lokakuuta 2010 ja se esitettiin ensimmäistä kertaa vuonna 2010 televisiokanava MTV:n järjestämässä MTV Video Music Awards -palkintogaalassa. West esitti 2. lokakuuta 2010 kappaleet "Runaway" & "Power (Kanye Westin kappale)" Saturday Night Live -televisio-ohjelmassa.


title: Runaway (Kanye Westin kappale)

text: Kuvataiteilija ja valokuvaaja George Condo suunnitteli Runawayn kansikuvan. Hän on suunnittellut myös Kanyen My Beautiful Dark Twisted Fantasyn ja Power -singlen kansikuvan. Kansikuvassa esiintyy balettitanssija, joka pitää kädessään viinilasia.


title: Runaway (Kanye Westin kappale)

text: Runaway esiintyy vuonna 2013 julkaistun Kauhea kankkunen 3 -elokuvan trailerissa.


title: Runaway (Kanye Westin kappale)

text: Runawayn inspiraation lähteenä toimi Westiin kohdistuva kritiikki Taylor Swiftin puheenvuoron keskeyttämisestä vuonna 2009 MTV:n järjestämässä MTV Video Music Awards -palkintogaalassa. West lähti hermolomalle Havaijille, Oahun saarelle, jossa hän tuotti suurimmaksi osaksi My Beautiful Dark Twisted Fantasy -albumin. Kappale nauhoitettiin keväällä vuonna 2010 Honolulussa.


title: Runaway (Kanye Westin kappale)

text: Fanit luulivat Kanyen pyytävän anteeksi kappaleella Taylor Swiftiltä, mutta Kanye kielsi väitteet.


title: Runaway (Kanye Westin kappale)

text: Kappaleen tuotti pääosin Kanye West, apulaistuottajina toimi Emile Haynie, Jeff Bhasker ja Mike Dean. Kappale muistuttaa tyyliltään Westin 808s and Heartbreak -albumia. West käsittelee kappaleella häneen kohdistuvaa kritisismiä ja parisuhdetta Amber Rosen kanssa.


title: Runaway (Kanye Westin kappale)

text: Kappale kestää yli yhdeksän minuuttia ja siinä käytetään paljon erilaisia instrumenttejä, kuten selloa. Kappale alkaa toistuvalla pianomelodialla, joka jatkuu koko kappaleen ajan ja loppuu vokooderilla muokatulla laululla, toistaen kertosäettä. Kappaleen oli alunperin tarkoitus kestää kaksikymmentä minuuttia.


title: Runaway (Kanye Westin kappale)

text: Kappale sämplää Expo 83-yhtyeen kappaletta "The Backyard Heavies" ja Rick Jamesin "Mary Jane" kappaleen liveversiota.


title: Runaway (Kanye Westin kappale)

text: Kanye ohjasi myös 35 minuuttia kestävän lyhytelokuvan kappaleen musiikkivdeoksi, jossa soi myös muita kappaleita My Beautiful Dark Twisted Fantasy -albumilta. West ohjasi elokuvan kokonaan ja hän otti inspiraatiota mm. Michael Jacksonin Thrilleristä ja ohjaaja Stanley Kubrickin elokuvista.


title: Runaway (Kanye Westin kappale)

text: Lyhytelokuva kertoo Westin ja feenikslinnun (Selita Ebanks) rakkaustarinan, jossa heidän välilleen kehittyy suhde. West löytää linnun metsästä ja opettaa kotona hänelle miten tutustua ihmisiin ja kutsuu hänet juhlaan. Juhlassa vieraat arvostelevat Westin tyttöystävää. West soittaa tämän jälkeen Runawayn ja taustalla tanssii balettitanssijoita.


title: Runaway (Kanye Westin kappale)

text: Kanyen kappale sai hyvin paljon positiivista palautetta kriitikoilta ja monet pitävät kappaletta Westin parhaimpana, kuten Highsnobiety. Rolling Stone nimitti kappaleen vuoden 2010 parhaimmaksi kappaleeksi ja Pitchfork antoi kappaleelle "Best New Track" -tittelin.


title: Runaway (Kanye Westin kappale)

text: Henkilöstö lainattu "My Beautiful Dark Twisted Fantasy" -albumin vihkosesta:


title: Champagne (Saharan kappale)

text: Champagne on bulgarialaisaulaja Andrea ja romanialaisen lauluntekijä Costi Ionita muodostoman duon Sahara vuonna 2011 julkaisema single. Kappaleella vierailee Shaggy


title: TUL:n jalkapallomestaruuskilpailut 1929

text: TUL:n jalkapallomestaruuskilpailut 1929 olivat kymmenennet Työväen Urheiluliiton jalkapallomestaruuskilpailut. Kauden aikana liitto erotti jäsenyydestään useita seuroja mm. Helsingin Jyryn. Turun Veikot ennättivät voittaa jalkapallomestaruuden ennen kuin lukuisat aktiiviurheilijat mm. koko jalkapallojoukkue, erosivat siitä ja perustivat uuden seuran, joka sai nimekseen Turun Toverit. Veikot erotettiin TUL:sta marraskuussa. Se jatkoi vielä kommunistijohtoisena, kunnes seura kesällä 1930 lakkautettiin.


title: TUL:n jalkapallomestaruuskilpailut 1929

text: Kilpailut käytiin karsintajärjestelmällä, jossa joukkue putosi kilpailusta tappion kärsittyään.


title: Erkki Mononen

text: Erkki Mononen (s. 29. toukokuuta 1943 Joensuu) on suomalainen entinen jääkiekkohyökkääjä. Hän pelasi urallaan SM-sarjaa Lahden Reippaassa ja Jokereissa yhteensä 158 runkosarjaottelua tehopistein 70+34=71 ja keräten 160 jäähyminuuttia. Mononen oli ensimmäinen Lahden Reippaasta Suomen A-maajoukkueeseen valittu pelaaja. Hän toimi myös joukkueen pelaajavalmentajana kaudella 1968–1969 ja Jokereiden kapteenina vuosina 1969–1971.


title: Erkki Mononen

text: Mononen on Joensuun Kiekko-Karhujen kasvatti. Hän debytoi miesten peleissä 1960-luvun alussa Suomensarjassa seuran nimen ollessa Joensuun Kiekko-Pojat. Hän eteni joukkueen kanssa SM-sarjan karsintoihin vuosina 1962 ja 1964, mutta JoKP jäi kuitenkin molempina vuosina ilman sarjanousua. Mononen itse siirtyi pelaamaan SM-sarjatasolle Lahden Reippaan joukkueeseen kaudeksi 1965–1966. Hän oli heti ensimmäisellä kaudellaan joukkueen paras maalintekijä 17 osumallaan ja Mononen valittiin Reippaan parhaaksi pelaajaksi. Hän voitti vuonna 1966 myös Suomen Cupin. Kaudella 1968–1969 Mononen toimi pelaamisen ohella Reippaan päävalmentajana.


title: Erkki Mononen

text: Kaudeksi 1969–1970 Mononen siirtyi yhdessä veljensä Laurin sekä Ilpo Koskelan kanssa Jokereihin, joiden kapteeniksi hän nousi. Kaudella 1970–1971 Mononen johdatti joukkueen SM-hopeaan. Kaudeksi 1972–1973 hän palasi Lahden Reippaaseen, joka oli kaksi vuotta aiemmin pudonnut Suomensarjaan. Mononen eteni joukkueen kanssa loppusarjaan, mutta Reipas jäi kuitenkin ilman sarjanousua. Kaudeksi 1974–1975 joukkue putosi Maakuntasarjaan. Reipas nousi kauden päätteeksi vastaavasti Suomen sarjan tilalle perustettuun I-divisioonaan. Kauden 1975–1976 päätteeksi Kiekkoreipas (aik. Lahden Reipas) nousi jälleen sarjatasoa ylemmäs SM-liigaan.


title: Erkki Mononen

text: Marraskuussa 2013 Mononen nimettiin ensimmäisten joukossa Pelicansin perustamaan Lahti-kiekon Hall of Fameen toisena pelaajana.


title: Erkki Mononen

text: Mononen edusti Suomea MM-kilpailuissa vuosina 1966 ja 1971. Yhteensä hän pelasi 39 A-maaottelua.


title: Erkki Mononen

text: Monosen pikkuveli Lauri pelasi omalla urallaan seitsemät miesten arvokisat ja kaksi kautta WHA-liigassa. Hänet on aateloitu Jääkiekkoleijonaksi numerolla 75 ja Jokipojat on jäädyttänyt Laurin pelinumeron 15.


title: Korea (lääketiede)

text: Korea () on yleisnimitys sairauksille, jotka aiheuttavat tanssia muistuttavia pakkoliikkeitä. Niihin kuuluvat ainakin seuraavat:


title: Barbara Lönnqvist

text: Siv Barbara Lönnqvist (s. 15. kesäkuuta 1945 Espoo) on suomenruotsalainen kielitieteilijä ja kääntäjä. Hän hoiti venäjän kielen ja venäläisen kirjallisuuden professuuria Åbo Akademissa vuosina 1989–2013.


title: Barbara Lönnqvist

text: Lönnqvist opiskeli Helsingin yliopistossa ja valmistui filosofian kandidaatiksi vuonna 1973. Hän jatkoi opintojaan Tukholman yliopistossa ja väitteli tohtoriksi vuonna 1979 tutkielmalla, joka käsitteli Velimir Hlebnikovia. Hän työskenteli Tukholman yliopistossa yliassistenttina 1983–1989, kunnes siirtyi Turkuun. Hän on kääntänyt useita teoksia venäjästä ja serbiasta ruotsiksi, muiden muassa Jevgeni Zamjatinia, Danilo Kišiä, Leo Tolstoita ja Anna Ahmatovaa. Hänelle myönnettiin De Nion kääntäjäpalkinto vuonna 1988 ja Ruotsin akatemian jakama Natur & Kultur -säätiön kääntäjäpalkinto vuonna 1995.


title: Barbara Lönnqvist

text: Lönnqvistin veli on kansatieteilijä Bo Lönnqvist. Hänen puolisonsa on ollut matemaatikko Jockum Aniansson vuodesta 1980, ja heillä on kaksi lasta.


title: Lönnqvist

text: Lönnqvist on suomalainen ja ruotsalainen sukunimi. Nimen haltijoita:


title: Aili Keskitalo

text: Aili Keskitalo (29. lokakuuta 1968 Hammerfest) on Norjan Saamelaiskäräjien puheenjohtaja.


title: Aili Keskitalo

text: Aili Keskitalo on toiminut Saamelaiskäräjien puheenjohtajana vuosina 2005–2007, 2013–2016 ja vuodesta 2017 alkaen. Hän oli Norjansaamelaisten keskusliiton (Norgga Sámiid Riikkasearvi, Norske Samers Riksforbund) puheenjohtaja vuosina 2003–2005 ja 2009–2013.


title: Aili Keskitalo

text: Aili Keskitalo on aiemmin työskennellyt Saamelaisessa korkeakoulussa ja Koutokeinon kunnassa. Keskitalo on suorittanut maisterin tutkinnon julkishallinnossa Copenhagen Business Schoolissa.


title: Jorma Hietanen

text: Jorma Hietanen (20. toukokuuta 1940 Tampere – 21. marraskuuta 2014) oli suomalainen jääkiekkohyökkääjä ja jääpalloilija. Hän koko jääkiekkouransa ajan Saimaan Pallossa, jossa Hietanen pelasi SM-sarjaa tehden yhteensä 148 runkosarjaottelua tehot 90+48=138 ja keräten 86 jäähyminuuttia. Hän toimi kaudella 1964–1965 joukkueen kapteenina.


title: Jorma Hietanen

text: Hietanen aloitti pääsarjauransa Saimaan Pallossa kaudella 1959–1960, kun joukkue nousi ensimmäistä kertaa Suomen pääsarjatasolla. Hän sai nimiinsä myös seuran historian ensimmäisen SM-sarjamaalin 13. joulukuuta 1959 SaiPan ensimmäisessä pääsarjaottelussa. Kaudella 1964–1965 Hietanen toimi joukkueen kapteenina. Kauden 1965–1966 päätteeksi hän voitti SM-pronssia, joka on SaiPan toistaiseksi ainoa voitettu SM-mitali. Hietanen onnistui SaiPassa kymmenen vuoden aikana harvinaisesti myös maalinteossa joukkueen jokaisessa rangaistuslaukauksessa. Hän päätti lopettaa pelaajauransa 27-vuotiaana kauteen 1967–1968, jonka viimeisen, vieraissa Helsingin IFK:ta vastaan ottelun päätteeksi Hietanen palkittiin ottelun parhaana pelaajana.


title: Jorma Hietanen

text: Lopetettuaan jääkiekkouransa Hietanen pelasi jääpalloa Veiterässä, jonka riveissä hänellä oli nuoruusvuosiltaan kaksi nuorten Suomenmestaruutta sekä seuran edustusjoukkueessa SM-pronssimitali. Hietanen toimi jääpallon parissa sittemmin myös miesten maajoukkueen joukkueenjohtajana ja oli mukana järjestämässä useita kansainvälisen tason jääpallotapahtumia Lappeenrannassa.


title: Jorma Hietanen

text: 1960-luvun lopulla Hietanen muutti Ruotsiin, jossa hänelle aukesi ura Volvon tehtaiden työnjohtajana. Hietanen pelasi töiden ohella myös kaukalopalloa Volvon joukkueessa. Hän oli mm. nostamassa joukkuetta Ruotsin I-divisioonaan ja voittamassa Göteborgin mestaruutta. 1980-luvun alussa Hietanen liittyi veteraanijääkiekkojoukkue Starikoiden mukaan ja on nimetty joukkueen ensimmäiseksi ja toistaiseksi ainoaksi kunniajäseneksi. Hietanen osallistui sittemmin aktiivisesti myös Wanha SaiPan jääkiekkotoimintaan.


title: Jorma Hietanen

text: Hietanen kuoli 21. marraskuuta 2014 vaikean sairauden murtamana.


title: Slipstream (kirjallisuus)

text: Slipstream on kirjallisuuden lajityyppi, joka pyrkii yhdistämään fantasia-, tieteis- ja kauhukirjallisuuden elementtejä sekä korkeakirjallista tyyliä. Käsitteen kehittelijä on kyberpunk-kirjailija Bruce Sterling, jonka mukaan slipstream-kirjallisuuden on tarkoitus tuottaa lukijassa "kummallinen olo". Genreä luonnehtii pyrkimys surreaalisuuteen ja antirealismiin, ja se sijoittuu genrekirjallisuuden ja valtavirtakirjallisuuden välimaastoon.


title: Klassinen taloustiede

text: Klassinen taloustiede tarkoittaa Adam Smithin ja häntä seuranneiden taloustieteilijöiden edustamaa koulukuntaa, joka oli sai alkunsa 1700-luvulla Smith kirjasta "Kansojen varallisuus". Sen merkittävimpiin teoreetikoihin lasketaan Adam Smithin lisäksi David Ricardo, Thomas Malthus ja John Stuart Mill. Karl Marx sovelsi teoriaa työn arvosta omissa töissään.


title: Seija (albumi)

text: Seija on Seija Simolan albumi, joka on julkaistu vuonna 1973. Albumin julkaisi RCA Victor. Levyn on sovittanut ja tuottanut Esko Linnavalli, ja sillä soittaa Esko Linnavallin Orkesteri.


title: Jamaikan kansalliskirjasto

text:
Jamaikan kansalliskirjasto () on Jamaikan pääkaupungissa Kingstonissa toimiva maansa kansalliskirjasto.
Kansalliskirjasto perustettiin vuonna 1979, mutta sen kirjakokoelma juontaa juurensa jo 1894 perustettuun Länsi-Intian referenssikirjaston kokoelmaan (West India Reference Library, WIRL).


title: Aranjuez mon amour – näkemiin

text: Aranjuez mon amour – Näkemiin on Seija Simolan albumi vuodelta 1970. Albumi sisältää jazzahtavaa laulelmamusiikkia ja iskelmää, ja sen on tuottaneet Aarno Raninen ja Johan Vikstedt ja suurimmalta osalta myös sovittanut Aarno Raninen. Levyn suurin hitti oli ranskalaisen Sylvie Vartanin alun perin vuonna 1968 levyttämä laulelma ’’Maritza’’.


title: Mikael Jakobsson

text: Mikael Viktor Jakobsson (23. kesäkuuta 1966 Tukholma – 17. huhtikuuta 2015 Pietarsaari) oli Pietarsaaren kaupunginjohtaja vuosina 2005–2015. Hän oli koulutukseltaan taloustieteen maisteri. Samana vuonna Jacobsson toimi Evijärven talous- ja hallintosihteerinä.


title: Veikko Launis

text: Veikko Launis (s. 23. maaliskuuta 1964 Helsinki) on lääketieteellisen etiikan professori ja etiikan ja yhteiskuntafilosofian dosentti Turun yliopistossa. Hän on erikoistunut erityisesti moraalifilosofian, bioetiikan ja tutkimusetiikan kysymyksiin.


title: Veikko Launis

text: Launis on kirjoittanut väitöskirjansa "Multidimensional Bioethics" Turun yliopistossa vuonna 2001. Lisäksi hän on kirjoittanut lukuisia artikkeleita tieteellisiin ja yleistajuisiin aikakausjulkaisuihin Suomessa ja ulkomailla. Launis on toiminut jäsenenä ja puheenjohtajana useissa kansallisissa ja alueellisissa eettisissä toimikunnissa ja neuvottelukunnissa. Hänen uudempi tuotantonsa käsittää muun muassa ihmisyyden etiikkaa käsittelevän teoksen "Ihmisarvo" (Vastapaino 2018).


title: Pyhän Vituksen tanssi

text: Pyhän Vituksen tanssi on Pyhän Vituksen mukaan annettu historiallinen nimitys seuraaville asioille:


title: Rainbow’n diskografia

text: Tämä on hard rock -yhtye Rainbow’n diskografia.


title: Gbangbatoke

text: Gbangbatoke on pieni kaupunki Sierra Leonen Eteläisessä maakunnassa, Moyamban piirikunnassa. Kaupunki tunnetaan parhaiten kahden merkittävän sierraleonelaisen poliitikon, Milton Margain sekä Albert Margain syntymäpaikkana. Gbangbatoken väestö kuuluu suurimmilta osin mendejen etniseen ryhmään, ja menden kieltä puhutaan laaja-alaisesti.


title: Paikallissija

text: Paikallissija on yleisnimi sijamuodoille, jotka ilmaisevat "sijaintia" tai sen muutosta, sekä abstraktimmin "omistusta", "välinettä", "aikaa", "tapaa" tai "syytä". Suomessa paikallissijat jakautuvat jossain olemista ja paikallaan pysymistä ilmaiseviin olosijoihin ja siirtymistä ilmaiseviin suuntasijoihin, jotka taas jakautuvat jostain etääntymistä ilmaiseviin erosijoihin ja jonkin suuntaan siirtymistä ilmaiseviin tulosijoihin. Paikallissijoja käytetään paljon ajan määreiden yhteydessä, eikä näiden sanojen nykymerkitysten mahdollinen alkuperä konkreettisissa paikan ilmauksissa ole ilmeistä. Paikallissijoja onkin vaihtoehtoisesti nimitetty obliikvisijoiksi.


title: Paikallissija

text: Muun muassa uralilaisissa kielissä paikallissijojen alaluokat muodostavat keskenään ryhmiä, joita suomen kielessä ovat:


title: Paikallissija

text: Konkreettisiin sijainteihin viitanneet yleiset paikallissijat eivät enää esiinny suomen kielessä elävinä paikallissijoina, vaan merkitykseltään abstrahoituneina sijoina (essiivi ja translatiivi) tai rajoitetusti käytettävinä johdostyyppeinä, joita on esitelty taulukossa alla. Ne vastaavat uralilaisissa kielissä oletettavasti ollutta kolmen paikallissijan sarjaa: latiivia, lokatiivia ja separatiivia. Sanan "luo" taivutus on säilyttänyt vanhan kaavan mukaisen muodon ja merkityksen melkein täysin. Eksessiivi näyttää joissakin sanoissa päätteestään johtuen partitiivilta, mikä on vaikuttanut sanojen myöhempään kehitykseen.


title: Paikallissija

text: Eri kielten paikallissijat eivät välttämättä muodosta samalla tavoin kolmijakoisia ryhmiä. Olo-, ero- ja tulosijojen lisäksi joissain uralilaisissa kielissä on paikallissijoja, jotka ilmaisevat esimerkiksi liikettä kohteen ohi tai kautta. Esimerkkejä ovat approksimatiivi 'jotakin kohti', terminatiivi 'johonkin asti', sekä prolatiivi 'jonkin kautta, jotakin pitkin, jotakin käyttäen', jota ilmaisee suomen johdin "-(i)tse", esimerkiksi sanassa "läpi", "lävitse".


title: Paikallissija

text: Vepsässä ja unkarin murteissa tunnetaan paikallissijasarja, jolla ilmaistaan jonkun luona olemista, luokse menemistä tai luota tulemista.


title: The Cloverfield Paradox

text: The Cloverfield Paradox on vuonna 2018 ensi-iltansa saanut science fiction -kauhuelokuva, jonka on ohjannut Julius Onah. Se on "Cloverfield"-elokuvasarjan kolmas osa. Elokuvan pääosissa ovat Daniel Brühl, Elizabeth Debicki, Aksel Hennie, Gugu Mbatha-Raw, Chris O’Dowd, John Ortiz, David Oyelowo ja Zhang Ziyi.


title: The Cloverfield Paradox

text: "The Cloverfield Paradoxin" traileri julkaistiin yllätyksellisesti Super Bowl LII:n aikana 4. helmikuuta 2018, jonka jälkeen elokuva ilmestyi Netflixiin samana päivänä.


title: The Cloverfield Paradox

text: Vaikka elokuvan uniikkeja mainostapoja ylistettiin, itse elokuva vastaanotti yleisesti negatiivisia arvosteluja elokuvakriitikoila, jotka eivät pitäneet kerronnasta, käsikirjoituksesta tai editoinnista, ja monet sanoivat sitä jopa huonoimmaksi "Cloverfield"-elokuvaksi, vaikkakin Mbatha-Raw’n hahmo sai hieman kehua.


title: Atsobisisobutyronitriili

text: Atsobisisobutyronitriili (CHN) eli AIBN on atoyhdisteisiin ja nitriileihin kuuluva orgaaninen yhdiste. Yhdistettä voidaan käyttää orgaanisen kemian synteeseissä. Erityisesti sitä käytetään polymeeriteollisuudessa radikaali-initiaattorina ja vaahdottavana reagenssina.


title: Atsobisisobutyronitriili

text: Huoneenlämpötilassa atsobisbutyronitriili on valkoista kiteistä ainetta. Yhdiste ei liukene veteen, mutta liukenee usesiin orgaanisiin liuottimiin esimerkiksi etanoliin, asetoniin ja aromaattisiin hiilivetyihin. Kuumennettaessa tai säteilytettäessä ultraviolettivalolla atsobisisobutyronitriiliä tai sen liuoksia se hajoaa typpikaasuksi ja syanopropyyliradikaaleiksi. Tämä saattaa tapahtua jopa räjähdysmäisen kiivaasti.


title: Atsobisisobutyronitriili

text: Atsobisisobutyronitriilin valmistuksen ensimmäisessä vaiheessa hydratsiini ja asetonisyanohydriini kondensoituvat bisisobutyrosyanohydratsiiniksi. Tämä yhdiste hapetetaan klooriveden ja natriumhypokloriitin avulla atsobisisobutyronitriiliksi. Koska atsobisisobutyronitriilistä voidaan muodostaa suhteellisen helposti radikaali, käytetään sitä radikaali-initiaattorina muun muassa polystyreenin, polyvinyyliasetaatin ja polymetyylimetakrylaatin valmistusprosesseissa. Yhdisteen hajoamisessa vapautuu typpikaasua, joka paisuttaa vaahtomuovit.


title: European Business Number

text: European Business Number (EBN) on saksalaisen "DAD GmbH" -yhtiön huijaus. Huijauksessa yritykselle lähetetään erehdyttävän viralliselta näyttävä kirje tai sähköposti. Kirjeessä pyydetään tarkastamaan yrityksen tiedot ja ilmoittamaan Y-tunnus sekä arvonlisäveronumero ilmaiseksi. Palauttamalla vastauslomakkeen yritys huomaamattaan sitoutuu pitkäaikaiseen mainossopimukseen, johon liittyy korkea vuosimaksu. Mainossopimusta on vaikea peruuttaa.


title: European Business Number

text: Suomessa EBN-kirjeitä ovat saaneet yritykset ja metsänomistajat ainakin vuosina 2015–2017. Huijauksia on havaittu myös muissa maissa.


title: European Business Number

text: Huijaus voi täyttää petoksen tunnusmerkistön. Yritys välttyy maksuilta, jos se ei vastaa viestiin. Jos yritys saa aiheettoman laskun, se voi tehdä asiasta rikosilmoituksen.


title: Bound 2

text: Bound 2 on yhdysvaltalaisen hip-hop artisti ja tuottaja Kanye Westin toinen single Yeezus -albumilta, jonka julkaisi Roc-A-Fella ja Def Jam 28. elokuuta 2013. Kappalella vierailee soul-laulaja Charlie Wilson.


title: Bound 2

text: Kappale on Yeezus -albumin viimeinen kappale, joka eroaa paljon albumin minimalisesta ja agressiivisesta tyylistä. Kappale ottaa vaikutteita soulista ja rnb:stä. Kappale sämplää Ponderosa Twins Plus One -yhtyeen "Bound" -kappaletta ja Brenda Leen Sweet Nothin′s -kappaletta.


title: Bound 2

text: Ponderosa Twins Plus One -yhtyeen laulaja Ricky Spicer haastoi Westin ja kappaleen julkaisseet levy-yhtiöt oikeuteen koska West ei pyytänyt Spicerilta lupaa samplen käyttöön. Syyte selvitettiin lopullisesti vuonna 2015.


title: Bound 2

text: Kappaleelle julkaistiin kontroversiaalinen musiikkivideo, jossa West ajaa vaimonsa Kim Kardashianin kanssa moottoripyörällä alastomana. Video on tehty tarkoituksella halvan näköiseksi, taustat ovat muokattu green screenillä videoon. Televisiosarja South Park teki musiikkivideosta parodian, "My Gurl Ain′t No Hobbit".


title: Bound 2

text: Rolling Stone piti kappaletta "rohkeana ja Westin kauneimpana kappaleena" ja Complex sijoitti kappaleen 16. sijalle "The Best Songs of 2013 So Far" -listalla.


title: Asser Jääskeläinen

text: Asser Jääskeläinen (s. 11. toukokuuta 1989 Tampere) on suomalainen salibandypelaaja. Hän pelaa salibandyliigassa ja edustaa tamperelaista Classicia. Jääskeläinen on myös pelannut Sveitsin pääsarjassa Kloten-Bülach Jetsissä (2010-11) sekä Ruotsin pääsarjassa FC Helsingborgissa (2014-16). Suomen maajoukkuetta hän on edustanut 10 kertaa. Jääskeläisellä on SM-tasolla 1 kulta, 3 hopeaa sekä 1 pronssi. Suomen cupin hän on voittanut kahdesti. Ruotsin superliigassa hän saavutti pronssia. Jääskeläinen tunnetaan kentällä hyvästä laukauksesta sekä värikkäästä persoonasta.


title: Luettelo WonderSwan Color -peleistä

text: Tämä on luettelo WonderSwan Color ja SwanCrystal käsikonsoleille julkaistuista peleistä.


title: Luettelo WonderSwan Color -peleistä

text: Luettelo WonderSwan -peleistä


title: Tyalee

text: Tyalee on bulgarialaisen pop-folk yhtye Saharan single, joka julkaistiin 6. maaliskuuta 2009. Mukana on myös bulgarialaiskielinen versio otsikosta Izbiram teb ()


title: Leeni Peltonen

text: Leeni Marja Peltonen (s. 1. elokuuta 1961 Heinola) on suomalainen viestintäalan ammattilainen ja tietokirjailija, joka on työskennellyt myös toimittajana ja päätoimittajana.


title: Leeni Peltonen

text: Leeni Peltonen syntyi opettaja Juhani Peltosen ja terveystarkastaja Leila Ahosen perheeseen. Hän valmistui filosofian kandidaatiksi Tampereen yliopistosta 1989. Peltonen työskenteli "TEE-lehden" toimitussihteerinä 1985–1987 ja freelancer-toimittajana 1988–1989. "Kaksplus"-lehdessä hän oli toimittaja, toimitussihteeri ja vt. päätoimittaja 1989–1994 ja "Suomen Kuvalehdessä" toimitussihteeri 1995–2001 ja toimituspäällikkö 2001–2004. Peltonen oli Yhtyneet Kuvalehdet -yhtiön Kirjat-ryhmän kustannuspäällikkö 2004, "Kotilieden" päätoimittajaksi hänet nimitettiin 2005. Hän oli vuodesta 2014 myös "Dekon", "Maalla-lehden" ja "Kotiliesi Käsityön" päätoimittaja. Peltonen irtisanoutui tehtävistään 2015 ja perusti viestintäyrityksen.


title: Leeni Peltonen

text: Peltonen on julkaissut ja toimittanut useita tietokirjoja:


title: Aglianico

text: Aglianico on viinin valmistukseen käytettävä, useimmiten tumma rypälelajike. Se on italialainen alkuperäislajike, jota on sanottu yhdeksi merkittävimmistä italialaisrypäleistä. Rypäleen parhaimmat kasvupaikat ovat vulkaanisessa maaperässä, vuoren rinteillä.


title: Aglianico

text: Aglianico on ikivanha rypälelajike.


title: Aglianico

text: Aglianicoa viljellään ympäri maailmaa kymmenillä eri nimillä.


title: Aglianico

text: Aglianicoa viljellään Italiassa lähinnä eteläisillä Apulian, Basilicatan ja Campanian alueilla. Kaikkiaan rypälettä viljellään Italiassa noin 100 neliökilometrin alueella.


title: Aglianico

text: Rypälettä käytetään kymmenissä italialaisissa laatuviineissä. Aglianicoa sisältäviä laatuluokiteltuja DOCG-punaviinejä ovat Aglianico del Taburno, Aglianico del Vulture Superiore ja Taurasi.


title: Aglianico

text: Aglianico-viinit ovat useimmiten punaviinejä, mutta myös rosee- ja kuohuviinejä tuotetaan.


title: Vanemuine (jumala)

text: Vanemuine on virolainen pseudomytologinen laulun ja soiton jumala.


title: Vanemuine (jumala)

text: Vanemuine-hahmo syntyi 1800-luvun puolenvälin tienoilla osana kansallisromanttista taidemytologiaa, jota loivat mm. Viron kansalliseepoksen Kalevipoegin kirjoittajat Fr. R. Faehlmann ja Fr. R. Kreutzwald. Kalevipoeg-eepoksen alussa laulaja pyytää Vanemuista lainaamaan hänelle kanneltaan.


title: Vanemuine (jumala)

text: Vanemuine-hahmon innoittajana lienee ollut Kristjan Jaak Petersonin saksannoksena Viron älymystölle tutuksi tullut Christfrid Gananderin "Mythologia Fennica", jossa Väinämöinen myös mainitaan. Nimi Vanemuine on Väinämöisen kansanetymologinen vironnos, joka perustuu viron sanaan "vanem" ’vanhempi, päällikkö’.


title: Vanemuine (jumala)

text: Vanemuine-jumalan mukaan on Virossa nimetty mm. Tartossa toimiva Vanemuine-teatteri.


title: Vanemuine (jumala)

text: Jansen, Ea 2004. Vaateid eesti rahvusluse sünniaegadesse. Ilmamaa, Tartu, s. 268–284.


title: Sumner Locke Elliott

text: Sumner Locke Elliott (17. lokakuuta 1917 Kogarah, Sydney, Australia – 23. heinäkuuta 1991 New York, Yhdysvallat) oli australialaissyntyinen kirjailija.


title: Sumner Locke Elliott

text: Elliott on arvostettu prosaisti ja näytelmäkirjailija. Häneltä ilmestyi kymmenen romaania, neljätoista näytelmää, kymmenen kuunnelmaa ja käsikirjoituksia. Hänen omaelämäkertansa "You Must Like Your Work" ilmestyi 1975. Hän oli kaiken kaikkiaan hyvin tuottelias kirjoittaja, mutta tuotannon ytimen muodostavat romaanit, joista kuuden tapahtumat tai aihepiiri liittyvät Australiaan.


title: Sumner Locke Elliott

text: Elliottin äiti oli australialainen kirjailija Sumner Locke, joka kuoli synnytystä seuraavana päivänä, ja poika jäi tätiensä kasvatettavaksi. Seurauksena oli ankara huoltajuuskiista, joka ratkesi vasta kymmenen vuoden kuluttua. Hän on käsitellyt aihetta palkitussa omaelämäkerrallisessa romaanissa "Hiljaa, hän voi kuulla". Hän työskenteli 13-vuotiaasta alkaen toistakymmentä vuotta näyttelijänä radio-ohjelmissa ja teki muutenkin työtä ohjelmien parissa, kuten kirjoitti käsikirjoituksia lastenohjelmaan. Hän siirtyi koulun päätyttyä päätoimiseksi radion ja teatterin pariin.


title: Sumner Locke Elliott

text: Elliott muutti 1948 Yhdysvaltoihin, jossa hän asui lähes koko aikuiselämänsä ja sai kansalaisuuden 1955. Pitemmäksi aikaa hän palasi Australiaan vasta 1974.


title: Sumner Locke Elliott

text: Elliott ei avioitunut ja tuli homoseksuaalina kaapista vasta 1990 kirjansa "Fairyland" kautta.


title: Bang (kappale)

text: Bang on Gorky Parkin single, joka julkaistiin 1989.


title: Eläinten kapina (vuoden 1954 elokuva)

text: Eläinten kapina ("Animal Farm", televisioesityksessä myös Eläinten vallankumous) on vuonna 1954 valmistunut brittiläinen animaatioelokuva. Se oli ensimmäinen elokuvasovitus George Orwellin satiirisesta romaanista "Eläinten vallankumous" (1945) ja samalla Britannian ensimmäinen pitkä animaatioelokuva. Elokuvan tuotti ja ohjasi pariskunta John Halas ja Joy Batchelor. Halas oli syntyjään unkarilainen ja Batchelor brittiläinen. Tuotannon taustalla oli amerikkalainen uutisfilmien tuottaja Louis de Rochemont.


title: Eläinten kapina (vuoden 1954 elokuva)

text: Yhdysvaltain tiedustelupalvelu CIA rahoitti salaa elokuvan tuotantoa, koska sen katsottiin tukevan kommunismin vastaista taistelua kylmässä sodassa. CIA-rahoitus järjestettiin välikäsien kautta ja ilmeisesti edes Halas ja Batchelor eivät olleet siitä tietoisia. CIA-agentti E. Howard Hunt kertoi myöhemmin muistelmissaan, että Orwellin kuoltua vuonna 1950 hän oli pehmittänyt tämän leskeä Sonia Orwellia saadakseen "Eläinten vallankumouksen" elokuvausoikeudet. Elokuvaa tehtiin kolme vuotta ja sen tekemiseen osallistui sata brittiläistä ja amerikkalaista animaattoria. Ilmeisesti rahoittajan toiveesta tarinan loppu muutettiin: elokuva päättyy Napoleon-sian diktatuurin kukistumiseen, toisin kuin Orwellin kirja.


title: Eläinten kapina (vuoden 1954 elokuva)

text: Maurice Denham ääninäyttelee elokuvassa kaikkia eläinhahmoja ja kertojana on Gordon Heath. Kirjasta tuttu vallankumouslaulu ”Englannin eläimet” ("Beasts of England") on elokuvassa muutettu sanattomaksi hymniksi.


title: Junko Furutan murha

text: Junko Furutan murha (jap. 女子高生コンクリート詰め殺人事件 "Joshikōsei konkurīto-zume satsujin-jiken", suom. "betoniin upotetun opiskelijatytön murhatapaus") on Japanissa 1980-luvun lopussa tapahtunut kidnappaus- ja murharikos. Tapaus herätti huomiota Japanissa ja kansainvälisesti sen erityisen raakuuden vuoksi ja siksi, että yli 100 ihmistä tiesi Furutan kaappauksesta puuttumatta tilanteeseen.


title: Junko Furutan murha

text: Junko Furuta (jap. 古田 順子 Furuta Junko, s. 22. marraskuuta 1971, k. 4. tammikuuta 1989) oli 17-vuotias koulutyttö, jonka neljä teinipoikaa, Hiroshi Miyano, Jō Ogura, Shinji Minato ja Yasushi Watanabe kaappasivat 25. marraskuuta 1988 Misaton kaupungissa tämän ollessa matkalla kotiin iltatöistä. Furuta oli aiemmin torjunut Hiroshi Miyanon lähestymisyritykset koulussa, minkä vuoksi hän oli valikoitunut uhriksi. Pojilla oli aiempaa rikostaustaa ja yhteyksiä Yakuzaan.


title: Junko Furutan murha

text: Furuta oli pyöräilemässä kotiin töistä noin kello 20.30, kun eräs pojista potkaisi hänet alas pyörän selästä ja poistui paikalta. Furuta ei tunnistanut poikaa, ja paikalle saapunut Hiroshi Miyano onnistui voittamaan tytön luottamuksen puolelleen lupaamalla kävellä kotiin hänen kanssaan. Miyano kuitenkin johdatti Furutan läheiselle varastolle, jossa hän raiskasi tämän ja myöhemmin vei hänet läheiseen hotelliin, jossa raiskasi hänet uudelleen.


title: Junko Furutan murha

text: Noin kello kolmen aikaan aamuyöllä pojat veivät Furutan läheiseen puistoon, jossa Furuta ja Miyano tapasivat muut pojat. Furutaa uhkailtiin Yakuzalla ja tämän perheen tappamisella, mikäli hän yrittäisi karata, ja hänet vietiin Adachissa sijaitsevaan taloon, jossa hänet joukkoraiskattiin. Talon omistivat Miyanon vanhemmat.


title: Junko Furutan murha

text: 27. marraskuuta Furutan vanhemmat ilmoittivat hänet kadonneeksi, jolloin pojat pakottivat Furutan soittamaan kotiin ja ilmoittamaan hänen karanneen vapaaehtoisesti. Furuta pakotettiin esittämään Miyanon tyttöystävää Miyanon vanhemmille ja veljelle, jotka eivät uskaltaneet puuttua tapaukseen Miyanon Yakuza-yhteyksien takia. Furutaa pidettiin vankina Miyanon vanhempien talossa yhteensä 40 päivän ajan, jolloin häneen kohdistettiin erittäin raakaa välivaltaa:Joulukuun alussa Furuta yritti soittaa poliisille, mutta ei ehtinyt sanoa puhelimeen mitään. Kun poliisi soitti takaisin, Miyano vastasi väittäen puhelun olleen vahinko. Rangaistuksena Furutan jaloille kaadettiin sytytysnestettä ja ne sytytettiin tuleen. Lisäksi Furutan peräaukkoon tungettiin iso pullo, joka johti runsaaseen verenvuotoon. Furuta menetti tajuntansa, mutta pojat epäilivät tämän teeskentelevän ja sytyttivät hänet uudelleen tuleen. Furuta kuitenkin selvisi hengissä ja hänet raiskattiin ja häntä kidutettiin useasti tämän jälkeenkin.


title: Junko Furutan murha

text: Furuta oli poikien mukaan anellut heitä tappamaan hänet, jotta hänen kärsimyksensä loppuisivat. Sen sijaan pojat olivat sulkeneet hänet pakastimeen ja pakottaneet nukkumaan ulkona parvekkeella sydäntalvellä. Furutan jalat ja kädet olivat niin huonossa kunnossa, että häneltä kesti yli tunti raahautua alakertaan WC:hen. Vakavan kidutuksen seurauksena Furuta ei enää voinut hallita rakkoaan vaan teki tarpeensa matoille, josta häntä jälleen rangaistiin.


title: Junko Furutan murha

text: 4. tammikuuta 1989 pojat pakottivat Furutan pelaamaan kanssaan mahjongia, jonka hänen kerrotaan voittaneen. Tästä suuttuneina pojat hakkasivat häntä, polttivat hänen silmäluomensa ja hakkasivat hänen jalkojaan terästangoilla. Lopuksi he kaatoivat jälleen sytytysnestettä Furutan päälle ja sytyttivät hänet palamaan. Furuta oli aluksi yrittänyt sammuttaa tulta, mutta lopulta menettänyt tajuntansa. Kaksi tuntia kestäneen kidutuksen seurauksena Furuta menehtyi.


title: Junko Furutan murha

text: Pojat pelkäsivät kiinnijäämistä ja murhasyytteitä, joten he veivät Furutan ruumiin rakennustyömaalle, jossa he pudottivat hänet betonimyllyyn, jonka he täyttivät betonilla.


title: Junko Furutan murha

text: 23. tammikuuta 1989 Hiroshi Miyano ja Jō Ogura pidätettiin 19-vuotiaan naisen raiskauksesta. Rikostutkintaan osallistunut poliisi epäili Miyanolla ja Oguralla olevan tekemistä Furutan katoamisen kanssa. Miyano johdatti poliisit paikalle, josta Furutan ruumis löydettiin. Betonirummusta löytyneen Furutan henkilöllisyys voitiin vahvistaa DNA-testeillä.


title: Junko Furutan murha

text: Aluksi poikien henkilöllisyyksiä ei julkistettu, sillä he olivat alaikäisiä. "Shūkan Bunshun" -lehden toimittajat saivat kuitenkin ne selville ja julkistivat ne. Pojat myönsivät syyllistyneensä kuolemaan johtaneeseen väkivaltaan mutta kiistivät murhasyytteen.


title: Junko Furutan murha

text: Heinäkuussa 1990 käräjäoikeus tuomitsi Hiroshi Miyanon 17 vuoden vankeusrangaistukseen. Oikeus katsoi hänen olleen päävastuussa rikoksesta. Hiroshi Miyano valitti tuomiosta hovioikeuteen, mutta hovioikeus päätyi alentamisen sijaan korottamaan rangaistusta 20 vuoden vankeuteen. Miyanon vanhemmat myivät talonsa ja antoivat Furutan vanhemmille 50 miljoonaa jeniä (noin 425 000 Yhdysvaltain dollaria).


title: Junko Furutan murha

text: Nobuharu Minato sai aluksi 4-6 vuoden tuomion, jota korotettiin valituksen jälkeen 5-9 vuoden vankeusrangaistukseksi. Yasushi Watanabe sai 3-4 vuoden vankeustuomion, jota korotettiin 5-7 vuoteen. Jō Ogura tuomittiin 8 vuodeksi nuorisovankeuteen. Hänen äitinsä kävi tuomion jälkeen vandalisoimassa Junko Furutan hautaa, väittäen Furutan tuhoneen hänen poikansa elämän.


title: Junko Furutan murha

text: Monet japanilaiset kokivat tuomioiden olevan liian lieviä rikoksen raakuuden huomioon ottaen. Kaikki pojat kuitenkin tuomittiin nuorina rikoksentekijöinä, joka johti tavallista lyhyempiin tuomioihin. Mikäli tekijät olisivat olleet muutamia vuosia vanhempia, Miyano oltaisiin voitu tuomita kuolemanrangaistukseen ja muut tekijät elinkautiseen vankeusrangaistukseen.


title: Junko Furutan murha

text: Junko Furutan hautajaiset pidettiin 2. huhtikuuta 1989. Furutan työnantaja, jolle hän työskenteli osa-aikaisesti, lahjoitti Furutan vanhemmille uniformun, jota Furuta olisi saanut pitää kokoaikaisena työntekijänä. Uniformu laitettiin hänen ruumisarkkuunsa.


title: Junko Furutan murha

text: Furutan ruumiin löytöpaikka on myöhemmin muutettu puistoksi.


title: Sisällönjakeluverkko

text: Sisällönjakeluverkko (usein CDN, lyhenne englanninkielisestä termistä Content Delivery Network) on maantieteellisesti hajautettu verkko, joka koostuu välityspalvelimista ja näille tarpeellisista konesaleista ja yhteyksistä. Tällaisen verkon tarkoitus on palvelujen tarjoaminen loppukäyttäjien lähellä, paremmalla toimintavarmuudella ja pienemmällä viiveellä.